وێنەیەك لە ڤیدیۆیەکەوە وەرگیراوە کە 17 ئازار لەسەر ئینتەرنێت بڵاوکراوەتەوە، تێیدا عوسبەت سائیرین بەرپرسیارێتی هێرشە موشەکیەکان لە ئەستۆدەگرێت بۆ بەئامانجکردنی دەزگاکانی عێراق و هاوپەیمانی نێودەوڵەتی لە بنکەی ئاسمانی تاجی، باکوری بەغدا.\nعوسبەت سائیرین (کۆمکاری شۆڕشگێران)، کە بوونی خۆی دەرخست بە لەئەستۆگرتنی هێرشەکانی ئازار بۆسەر دەزگاکانی هاوپەیمانی نێودەوڵەتی و عێراقی، هیچ جیاواز نییە لە میلیشیاکانی دیکەی دڵسۆز و داردەستی رژێمی ئێران، شیکاروانان وتیان.\nئەو میلیشیا پێشتر نەناسراوە یەکەمین هێرشی لە ئەستۆگرت لە 11 ئازار، کاتێك 18 موشەك لە بنکەی ئاسمانی تاجیان دا، دوو سەربازی ئەمریکی و سەربازێکی بەریتانیان کوشت.\nسێ رۆژ دواتر، زنجیره‌یه‌كی له 33 موشەکی کاتیوشا دووبارە لە تاجی دایەوە، کە بووە هۆی چەندین قوربانی، بەرپرسانی هاوپەیمانی نێودەوڵەتی و فەرماندەیی ئۆپەراسیۆنە هاوبەشەکان وتیان.\nلە ڤیدیۆیەکدا کە 17 ئازار لەسەر ئینتەرنێت بڵاوکرایەوە، عوسبەت سائیرین بەرپرسیارێتی خۆی لە هێرشەکانی سەر تاجی راگەیاند. لە ڤیدیۆیەکدا ئەو میلیشیایە رایگه‌یاند: "چیرۆکەکە تەواو نەبووە." هه‌روه‌ها هه‌ڕه‌شه‌كانی خۆی دژی هێزەکانی ئەمریکا لە عێراق دووبارەکردەوە.\nموشەکهاوێژه‌كانی کاتیوشا کە لە هێرشەکەی سەر بنکەی ئاسمانی تاجیدا بەکارهاتن لە ئازار لەلایەن سوپای عێراقەوە لە ئەبو عیزام دۆزرانەوە، لە باکوری بەغدا. [خاوەنی وێنە: شانەی راگه‌یاندنی ئه‌منی عێراق]\nوێنەیەك كه لە 13 ئازار گیراوە، وێرانکاری لە فڕۆکەخانەی کەربەلا دەردەخات، یەکێك لەو ناوچانەی کەوتە بەر هێرشە ئاسمانیەکانی ئەمریکا بۆ كردنه ئامانجی میلیشیایەکی سەر بە ئێران دوای كوشتنی دوو هاوڵاتی ئەمریکی و بەریتانییەك لە بنکەی سەربازی تاجی. [محەمەد سەواف/ئاژانسی فرانس پرێس]\nهێزەکانی عێراق لە بەیاننامەیەکدا رایانگەیاند كه دوو موشەك لە 26 ئازار دایان لە گۆڕه‌پانێكی بەتاڵ نزیك بە بنکەیەکی هێزە عێراقیەکان لە ناوچەی سەوزی بەغدا، کە بیناکانی حکومەت و نوێنەرایەتیە بیانیەکانی لێیە.\nسەرچاوەیەکی ئەمنی عێراق بە ئاژانسی فرانس پرێسی وت وادیاربوو ئامانجی مەبەست باڵێۆزخانەی ئەمریکا بوو، کە چەند سەد مەترێك لە باشوری رۆخی دیجلەیە.\nلەو هێرشەدا هیچ قوربانیەك نەکەوتەوە.\nلەکاتێکدا عوسبەت سائیرین ئەو هێرشەی سەر ناوچەی سەوزی لەئەستۆ نەگرت، میلیشیاکە لە 2 نیسان ڤیدیۆیەکی لەسەر ئینتەرنێت بڵاوکردەوە کە هەڕەشەی لە بینای باڵێۆزخانەی ئەمریکا دەکرد.\nمیلیشیایەکی دیکەی سەر بە پاسداران\nپسپۆڕی سەربازی، حاتەم فەلاحی وتی عوسبەت سائیرین تەنیا "داردەستێکی دیکەی پەیوەستە بە سوپای پاسدارانی شۆڕشی ئیسلامی ئێرانه‌وە کە خزمەت بە کارنامەی ئێران دەکات بۆ پەرەسەندنی تووندوتیژی و بارگرژی لە عێراق و وڵاتانی دیکە".\nبە دیارونای وت گومانده‌كرێت ئەو میلیشیایە لە 2,000 ئەندام پێکهاتبێت.\nوتی عوسبەت سائیرین "دروستکراوە لەلایەن فەرماندەی هێزی قودسی سوپای پاسداران ئیسماعیل قائانیەوە تا دەریبخات کە بە شوێنپێی فەرماندەی پێش خۆی [قاسم سوله‌یمانی]دا دەچێت و بەردەوامە لە خزمەتکردنی کارنامەی وێرانکەری ئێران".\nوتیشی دەرکەوتنی ئەو میلیشیا 'نوێ'یە و لەئەستۆگرتنی هێرشەکانی ئەمدواییە "وەهمی ئەوە دەدات کە میلیشیاکانی دیکە بەرپرس نین لە هێرشەکان".\nفەلاحی ئاماژەیکرد بەوەی رژێمی ئێرانی بڕیاریداوە شەڕەکانی لەسەر خاکی عێراق بکات و وتی خەڵکی عێراق "رقیان لە مامەڵە و هەڕەشە بەردەوامەکانی ئێرانە" دژی ئاسایش و بەرژەوەندییه‌كانیان.\nوتیشی دەرکەوتنی ئەم میلیشیا نوێیە ئاماژەیە بەوەی رژێمی ئێران ددان بە سەروەری عێراق و ئاسایشی خەڵکەکەیدا نانێت و بێڕێزی بەرامبەر پێکەوەژیانی دراوسێیانە دەکات.\nفەلاحی وتی كینه‌ی جەماوەری لە لوتکەیدایە، بەتایبەتی دوای ئەوەی داردەستانی ئێران خۆپیشاندەرانی عێراقییان کوشت و سەرکوتیانکردن لەم چەند مانگەی دواییدا.\nوتیشی: "رژێمی ئێران هەوڵدەدات عێراق بۆ چارەنوسێکی نادیار رابکێشێت بە په‌روه‌رده‌كردنی میلیشیا نوێکان و دروستکردنی نائارامی کە خزمەت بە بەرژەوەندییەکانی ئێران دەکەن."\nسەرکردەکانی ئێران 'له هه‌ڵنوتاندان'\nرژێمی ئێران بەردەوام هەوڵی ئەنجامدانی هێرشی داوە بۆسەر هێزەکانی هاوپەیمانی نێودەوڵەتی لە عێراق لەڕێی میلیشیا داردەستەکانیەوە. بەڵام شیکاروانی سیاسی عێراقی ئەحمەد شەوقی بە دیارونای وت كه "نایەوێت نفوزی خۆی بكه‌وێته مه‌ترسییه‌وه،" کاتێك ئەم هێزانە وەڵامدەدەنەوە.\nبە دیارونای وت عوسبەت سائیرین هێنراوەتە گۆڕێ تا بەرپرسیارێتی هێرشی لەو جۆرە لەئەستۆبگرێت لەهەوڵێکدا بۆ "پاراستنی نفوزی ئێران و په‌رده‌پۆشی".\nوتی دەرکەوتنی کتوپڕی میلیشیا نوێکە ئاماژەشە بەوەی "سەرکردەکانی ئێران له هه‌ڵنوتاندان لە بەڕێوەبردنی میلیشیاکان، کە رکابەریی بەهێز لەنێو سەرکردەکانیاندا هەیە" دوای کوژرانی سوله‌یمانی.\nوتیشی بەئامانجگرتنی بەردەوامی بنکەکانی عێراق پشتڕاستیدەکاتەوە کە رژێمی ئێران "دەستبەرداری سیاسەت و چالاکیەکانی خۆی نابێت کە زیان بەخشن بۆ عێراق و دراوسێکانی".\nشەوقی وتی لەڕێی ئەو هێرشانەوە، ئێران هەوڵدەدات سەقامگیریی ناوچەکە نەهێڵێت تا زیاتر خزمەت بە کارنامە فراوانخوازیەکەی بکات و "رزگاری ببێت لە کێشە ناوخۆییەکانی کە دوای پەتای ڤایرۆسی کۆرۆنا زیادیان کردووە".\nئێران هەڕەشە لە ئاسایشی عێراق دەکات\nدانیشتوویەکی بەسرە کە داوایکرد ناوی نەبرێت، وتی: "لەجیاتی رووبەڕووبوونەوەی پەتای ڤایرۆسی کۆرۆنا، کە هەڕەشە لە گشت جیهان دەکات، فەرمانڕەوایانی ئێران هێشتا سەرقاڵن بە کارنامەکەیانه‌وه بۆ بڵاوکردنەوەی وێرانکاری لە تەواوی وڵاتەکەماندا."\nبە دیارونای وت: "بەردەوامن لە هەڕەشەکردن لە ئاسایشی وڵاتەکەمان بە دروستکردنی چەند میلیشیایەکی نوێ لەژێر ناو و چەتری جیاوازدا لە خزمەتی بەرژەوەندییە قێزەونەکانیاندا."\nدانیشتوویەکی بەغدا وتی ئێران تەرکیزی لەسەر دروستکردنی داردەستی نوێیە لە عێراق "لە دژایه‌تیكردنیاندا بەرامبەر ویستی خەڵکی عێراق، کە ماوەیەکی زۆرە داوای کۆتاییهێنان بە نفوز و بوونی میلیشیاکان دەکەن لەڕێی خۆپیشاندانی چەند مانگەوە".\nئەو دانیشتووه کە داوایکرد تەنیا وەك ئەبو محەمەد ناوی ببرێت، بە دیارونای وت: "پاسداران و داردەستەکانی تەنیا خزمەت بە وێرانکاری دەکەن لە عێراق."\nعێراقییەکان توڕەن لە پشتیوانیی میلیشیاکان بۆ ئەجه‌ندای سوپای پاسداران\nمیلیشیا عێراقییەکانی سەر بە ئێران لەمدواییانەدا هێرشەکانیان زیادکردووە بۆسەر ئەو هێزانەی هاوپەیمانان کە لە عێراق جێگیرکراون، ئەمەش زۆرینەی عێراقییەکانی توڕەکردووە کە ترسیان لە ئاکامی ئەو کردەوانە هەیە.\nعێراقیەکان بزوتنەوەیەکی سیاسی نوێی هەواداری ئێران رەتدەکەنەوە کەتائیب حیزبوڵا: خزمەتکارە دڵسۆزەکەی پاسداران لە عێراق عێراق بەدوای بکوژانی هیشام هاشمیدا دەگەڕێت لە دەرەوەی وڵات


له‌لایه‌ن: محەمەد ڕزگار - به‌روار: 2021-01-20-15:55:00 - کۆدی بابەت: 1434\nهەرچەندە زەینەفۆن یەکەم ڕۆژئاواییە کە پێش هیرۆدۆتسی مێژوونووس شتی لە بارەی کوردەوە گوتبێ، هەروەها لە سەردەمی خاچپەرستەکاندا پەیوەندی لە نێوان ڕۆژئاوا و کورد دروست ببوو، ئەمەش لە لایەک بە هۆی صەلاحەدینی ئەییوبییەوە لە لایەکی تر بەهۆی ئەو سەربازە کوردانەی کە لە دەوری صەلاحەدین بوون. بەڵام ئەم پەیوەندییە کەم تا زۆر دوورمان دەخاتەوە لە مەجالی کوردۆلۆجی، چونکە بە شەڕ دەستی پێکردووە.\nلە لایەکی تر بە حوکمی ئەوەی جولەکە و ئەرمەن پەیوەندییەکی کۆنیان لەگەڵ کورا هەبووە، بۆی ئەوان بەر لە خەڵکی ڕۆژئاوا باسیان لە کورد کردووە.\nکوردناسە ڕۆژئاواییەکان وەک:\nمارکۆ پۆلۆ ١٢٥٤ - ١٣٢٥\nگەڕیدەیەکی ئیتاڵییە، واباسدەکرێ، کە یەکەم ڕۆژئاواییە وشەی (کوردستان) ی بەکارهێنابێت لە ژێر ناوی (کارداستان).\nحەمدوڵای مستەوفی قەزوینی\nنزهة القلوب- ١٣٤٩ مردووە.\nڕەشیدەدین فەزڵوڵای هەمەدانی\nتاریخ المغول، لە ١٣١٨ مردووە، زیاتر لە جارێک وشەی کوردستانی بەکارهێناوە.\nژان باپتێست تاڤیرنییە\n١٦٠٥ - ١٦٨٩\nبازرگانێکی فەڕەنسی وبوە، ساڵی ١٦٣٢ی میلادی گەشتێکی بۆ کوردستان کردووە، کتێبەکەی بە ناوی (شەش گەشت لە تورکیاوە بۆ پاریس)ە.\nیەکێکە لەو گەڕیدانەی گەشتی بۆ کوردستان کردووە، گەشتەکەشی لە ساڵی ١٧٦٦ دا لە کتێبێکدا بە چاپ گەیاندووە و تیایدا باسێکی لەسەر کورد نووسیوە.\nکتێبێکی لەسەر کورد نوسیوە بە ناوی (کەلتوری کوردی لە نووسراوەکانی ئیتاڵیەکاندا).\nقەشە مۆریزیۆ کارزۆنی\nساڵی ١٧٨٧ی میلادی کتێبێکی بە ناوی (ڕێزمنی دانە وشەی زمانی کوردی) بڵاو کردووەتەوە.\nیەکێک بووە لەو کوردناسە ڕووسانەی زۆر شتی لەسەر کورد نووسیوە، کە سێ کتێبی لەسەر کوردەکانی ڕۆهەڵات نووسیوە.\n(١٨٠٣ - ١٨٩٤)\nسەفیری ڕوسیا بوو لە ئەرزەڕۆم (محافەزەی ئەدەنە لە تورکیا). ناوبراوی هاوسەردەم و دۆستی مەلا مەحمودی بایەزیدی بووە، کە بە هاوکاریی ئەو چەندەها دەستنووسی کوردییان لە فەوتان و لەناوچوون ڕزگار کردووە، بە جۆرێک هەندێ توێژرە نووسینەکانی بایەزیدی و ژابا، بە سەرەتای سەرهەڵدانی پەخشانی کوردی دادەنێن.\nلێکۆڵەریکی ئەڵمانییە، پڕۆفیسۆری بواری زمانەوانی بووە، نووسینەکانی بە ناوی (لێکۆڵینەوەیەکی فیلۆلۆجی زمانی کوردی)یە.\n(١٨٧٧ - ١٩٦٦)\nیەکێکە لەو کوردناانەی کە نووسەرێکی زۆری لە بارەی زمان و کەلتووری کوردەوە بڵاوکردووەتەوە، هەر ئەویش بوو وتی کورد لە نەوە میدییەکانە.\nکوردناسە، چەندین جار هاتۆتە کوردستان، بەرهەمەکەی بە ناوی (بزوتنەوەی نەتەوەیی کورد و هیوای سەربەخۆیی)ە.\nسەرەڕای ئەم کوردناسانە، چەندین کوردناسی تر هەن، کە چ بە باشی بێ یان بە خراپی لە بارەی کوردەوە نووسیونانە، وەک مێجەرسۆن کە یەکەم رۆژنامەیکوردی لە کوردستان دەرکردووە. (ئەدمۆنز) کە فەرهەنگی (کوردی ئینگلیزی) لەگەڵ (تحفیق وەهبی) دا نوسیوە. مێجەر نوئێل هاوکاری شێخ مەحموودی کردوە لە حوکمداری یەکەمی شێخدا.\nبابه‌ته په‌یوه‌ندیداره‌كان به : كوردناسە ڕۆژئاواییەكان


توركیا ده‌ڵێت فڕۆكه جه‌نگیـیه‌كانی شوێنی سه‌رهه‌ڵـداوانی كوردی له باكوری عێراق بۆردومان كردووه\nله‌شـكری توركیا ده‌ڵێت فڕۆكه جه‌نگیـیه‌كانی شوێنی سه‌رهه‌ڵـداوانی كوردی له باكوری عێراق بۆردومان كردووه، ئه‌مه‌ش ده‌بێته هێرشی سێهه‌می توركیا كه له ماوه‌ی كه‌متر له هه‌فته‌یه‌كدا له‌ودیو سـنووره‌وه ئه‌نجامی بدات.\nله‌شـكری توركیا له‌سه‌ر ماڵپه‌ڕه‌كه‌ی خۆی له به‌یانـنامه‌یه‌كدا گوتی بۆردومانه‌كه‌ی ڕۆژی شه‌ممه نزیكه‌ی نیو كاتژمێری خایاندووه، وه پاشـان تۆبخانه‌كانی هه‌ر له ناو توركیاوه ده‌ستیان به تۆپـباران كردووه. به‌یانـنامه‌كه ده‌شڵێت هێرشی دژی سه‌رهه‌ڵـداوانی پارتی كرێـكارانی كوردسـتان به‌رده‌وامده‌بێت، وه ئه‌مه‌ش سه‌رهه‌ڵـداوان تێـده‌گه‌یه‌نێت كه هیچ بوارێـكیان بۆ ڕووبه‌ڕووبوونه‌وه‌ی له‌شـكری توركیا نه‌ماوه.\nهه‌روه‌ها له‌شـكری توركیا ڕۆژی شه‌ممه گوتی به سه‌دان له سه‌رهه‌ڵـداوانی په‌كه‌كه له‌م كردووه له‌شـكریـیانه‌ی ئه‌م دوایـیانه‌دا كوژراون. به‌ڵام هیچ سه‌رچاوه‌یه‌كی سه‌ربه‌خۆ ئه‌م هه‌واڵه‌ی پـشتڕاست نه‌كردۆته‌وه.\nهه‌ر ڕۆژی شه‌ممه ده‌مڕاسـتێـكی هێزی ئاسایشی كوردی عێراق هێرشه‌كه‌ی پـشتڕاست كرده‌وه و گوتی هێرشه‌كان زۆربه‌ی كراوه‌ته سه‌ر ئه‌و ناوچانه‌ی كه به درێژایی سـنوور له‌گه‌ڵ توركیایدا چۆڵ كراون.


ئیسرائیل بیر له پـلانێـکی ئه‌مه‌ریکا ده‌کاته‌وه بۆ ده‌سـتپـێـکردنه‌وه‌ی وتووێژه‌کانی ئاشـتی\nی مانگی یازده ١٤, ٢٠١٠\nسه‌رۆک وه‌زیری ئیسرائیل بنیامین ناتانیاهو و ئه‌ندامانی کابینه‌تی حکومه‌ته‌که‌ی، (ئه‌رشیفی وێنه)\nحکومه‌تی ئیسرائیلی بیر له ده‌سپـێشخه‌ریـیه‌کی ئه‌مه‌ریکا ده‌کاته‌وه بۆ ڕاگرتنی بنیاتنانی نیشته‌جێی جووه‌کان له که‌ناری ڕۆژئاوا بۆ ماوه‌ی سێ مانگ، ئه‌وه‌ش له پـێناو بوژاندنه‌وه‌ی وتووێژه هه‌ڵپه‌سێراوه‌کانی ئاشـتی له‌گه‌ڵ فه‌ڵه‌سـتیـنیـیه‌کاندا.\nپـلانه‌که ڕۆژی یه‌کشه‌ممه له لایه‌ن سه‌رۆک وه‌زیر بنیامین ناتانیاهووه پـێشـکه‌ش به کابینه‌تی حکومه‌تی ئیسرائیلی کرا. به‌پـێی هه‌واڵه‌کان پـێشـنیاری ڕاگرتنه‌که ڕۆژهه‌ڵاتی ئۆرشه‌لیم ناگرێته‌وه که له‌وێ هه‌فته‌ی ڕابردوو ئیسرائیل بڕیاری دا 1300 ئه‌پارتمانتی نوێ دروسـتبکات.\nبه‌ڕێز ناتانیاهو گوتی ورده‌کاری پـێـشنیاره‌که هێشـتا ته‌واو نه‌بووه. به‌پـێی پـلانه‌که ئه‌مه‌ریکا 20 فڕۆکه‌ی جۆری نادیار بۆ ڕادار به ئیسرائیل ده‌فرۆشێت.\nجێی وه‌بیرهێنانه‌وه‌یه سه‌رۆک وه‌زیری ئیسرائیل زۆربه‌ی هه‌فته‌ی ڕابردووی له ئه‌مه‌ریکا به‌سه‌ربرد و له میانه‌یدا بۆ ماوه‌ی 7 کاتژمێر له‌گه‌ڵ وه‌زیری ده‌ره‌وه‌ی ئه‌مه‌ریکا هێله‌ری کلنتن کۆبوونه‌وه‌ی ئه‌نجام‌دا. ده‌ڵێن له‌و کۆبوونه‌وانه‌دا پـێشـنیاره‌که‌ی ئه‌مه‌ریکا به بنیامین ناتانیاهو دراوه.\nبه‌پـێی ئاژانسی هه‌واڵه‌کان پـێشـنیاره‌که هه‌روه‌ها ئه‌مه‌ریکا وابه‌سته ده‌کات ڕێـگه له هه‌ر بڕیارێـک بگرێت که له نه‌ته‌وه یه‌کگرتووه‌کان و ده‌زگا نێوده‌وڵه‌تیـیه‌کاندا هه‌وڵ ده‌درێت له دژی ئیسرائیل بدرێت.


نەخوەشیەك بێ دەرمان – Sibehî سبەھی\nنەخوەشیەك بێ دەرمان\nBergeh Kurdistan On 04/08/2019 / نڤیسار\nد سیاسه‌تێ دا گه‌له‌ک جاران مرۆڤ به‌حسا که‌سایه‌تیێ دکه و ڕۆلا که‌سایه‌تیان د سیاسه‌تێ دا دنرخینه. مخابن ل کوردستانێ مرۆڤ ژ که‌سایه‌تیێ پتر ل گۆر پۆستێن کو وه‌رگرتنە تێنه نرخاندن. هه‌روه‌ها هنده‌ک پۆست ژ بۆ هنده‌ک که‌سان بوویه وه‌ک مه‌رتالێ پاراستنا شه‌خسێ وی/وێ.\nئینسان هه‌نه کو چ ئیعتیبارا وان د جڤاکێ دا نینە و خه‌لک باوه‌ریێ ل وان نائینه و ئەو نه جهێ باوەریێ نه. لێ ده‌ما ئه‌و که‌س دکه‌ڤه د ناڤا سیاسه‌ته‌کێ دا یان ژی پۆسته‌کی وه‌ردگره د جھ دا هه‌لوه‌ستا جڤاتێ ل هەمبه‌ر وی/وێ تێ گوهه‌رتن. ئه‌و هێدی دبه که‌سه‌ک کو، شکلی بە ژی، دبە خوه‌دی ئیعتبار. گه‌له‌ک که‌س ژ بۆ پۆستێ کو وه‌رگرتی قیمه‌ت دبینه و د جڤاتێ دا حه‌سابه‌ک دن ژێ را تێ کرن.\nئه‌ڤ ئینسانه کو که‌سایه‌تیا خوه ژ پۆستێ خوه وەردگره ،ژ بۆ پاراستنا پۆستێ کو لێیه هه‌ر تشته‌کی دکه. ئارمانجا وی نه خزمه‌ت و کار کرنه، ئارمانجا یه‌که‌مین پاراستنا جهێ لێ یه. ژ به‌ر کو ئه‌و جھ دبه سه‌ده‌م کو د جڤاتێ دا ب ئاوایه‌کی حورمەت ژێ را بێ گرتن و ب قیمەت بكەڤە. ئه‌ڤ که‌سایه‌ت خه‌ته‌رن و ته‌هدیدا هه‌ری مه‌زن ل سه‌ر جڤاتێنه. چ ئارمانجا وان یا سیاسی نینە، نه خوه‌دی بیروباوه‌ریه‌ک نشتمانپه‌روه‌رن. لێ ده‌ما دئاخڤن خوه ژ هه‌ر که‌سه‌کی پتر وه‌لاتپارێز ددن نیشاندان . لێ د بنگه‌هێ خوه ده مه‌لاقن و ژ خوه پێڤه‌تر که‌سه‌کی نافکرن و به‌رژه‌وه‌ندیێن که‌سایه‌تی ئارمانجا وان یا بنگه‌هینه. ئەو جورێ مرۆڤان ل گۆر بەرژەوەندیێن خوە تەڤدگەرن و گاڤان د ئاڤێژن.\nژ ئالیه‌ک دن ڤه هنده‌ک که‌س هه‌نه کو د جڤاتێ دا خوه‌دی ئیعتباره‌کێنه و ب ڕابوون و ڕوونشتنا خوه و گۆتن و حه‌ره‌که‌تێن خوه، خوە ب جڤاتێ دایه قه‌بوول کرن. ده‌ما ئه‌و که‌س د ناڤا ئالیه‌ک سیاسی دا جھ دگرن دبه سه‌ده‌مه‌ک کو سیاسه‌ته‌ک سه‌راستر دبه. هه‌روه‌ها ده‌ما ئه‌و که‌س پۆسته‌کی وه‌ردگره دهێلە کو به‌رژه‌وه‌ندیێن گه‌له‌مپه‌ری بکه‌ڤه پێشیا به‌رژه‌وه‌ندیێن که‌سایه‌تی. ئه‌و که‌س نه مه‌لاقن، بیروباوه‌ریێن خوه ڤه‌کری دبێژن. ئه‌و ب که‌سایه‌تیا خوه پۆستێ کو لێیه گرینگتر دکه.\nده‌ما مرۆڤ ڤان هه‌ردو جوره‌یێن که‌سایه‌تیان دنرخینه، ل گۆرا ڤێ ژی ڕاستی و چه‌وتیێن سیاسه‌تێ تێ فامکرن . مخابن د ڕۆژا مه دا جوره‌یێ کو د خالا یه‌که‌م دا ھاتی به‌حس کرن پترن و ئه‌و ئاسته‌نگا هه‌ری مه‌زن د ڕێیا پێشکه‌تنا سیاسی دا نه. هه‌روه‌ها ئەو هه‌ر ده‌م شه‌رێ ئینسانێن خوه‌دی که‌سایه‌تی، یێن کو د خالا دویه‌م دا هاتی به‌حس کرن، دکن.\nژ به‌ر کو ئه‌وێن بێ که‌سایه‌تی د ژیانا خوه هه‌موویێ دا ب کۆمپله‌کس دژین و نه‌خوه‌شن و د جڤاتێ دا وه‌ک مکرۆپه‌کی نه. یانی ب ئاوایه‌ک دن نه‌خوه‌شیه‌ک بێ ده‌رمانن.\nئه‌ڤ جوره‌یێن ئینسانا د ناڤا هه‌موو ئالیێن سیاسی و ده‌زگه‌هێن جڤاکی دا هه‌نه. گه‌ره‌ک نرخاندنا ڤان که‌سان باش بێ کرن و وه‌ک مکرۆپه‌ک جڤاکی سیاسه‌ت ژ وان بێ پاقژ کرن. هه‌تا ئه‌و بێ که‌سایه‌تی و خوه‌دی کۆمپله‌کس خوه‌دی پۆستێن گرینگ بن، د سیاسه‌تێ دا خوه‌دی بریار بن پێشکه‌تن گه‌له‌ک زه‌حمه‌ته. لێ هه‌ر گاڤا ئەڤ مرۆڤێن دوروو بھێنە ئاشكەرا كرن و ئەو ژ جھ و پۆستێن گرنگ بھێن دوورخستن، دێ ببه گاڤا هه‌ری گرینگ د پێشکه‌تنێ دا.\nگه‌له‌ک تشت هه‌نه کو مرۆڤ دکاره ب سه‌دان میناکان بده و به‌حس بکه. لێ ئارمانج نه ئه‌وه کو مرۆڤ که‌سه‌کی پیس بکه یان ژی ل سه‌ر که‌سه‌کی ته‌نێ بسه‌کنه. ته‌نێ دخوازم بێژم کو، تشتا ئه‌م بکن بلا ئه‌م لێ باوه‌ربن. هه‌ولبدن کو جڤاتێ ژ ڤێ نه‌خوه‌شیا که‌سایه‌تی بپارێزن دا کو سیاسه‌ت ژی پاقژتر ببه.


وڵاتێك به دوو مه‌زهه‌بی مه‌سیحی ناكۆكه‌وه\nشاسوار هه‌رشه‌می 2022.02.27 01:30 AM\nمامۆستای ئاماده‌یى ـ ستۆكهۆڵم / سوید\nخاوه‌نی چه‌ند كتێبێكی چاپكراو\nکێشەکانی ئوکراینا و کێشەکانی نێوان ڕوسیا و ئوکراینا، هەر تەنیا سەرکێشی دیکتاتۆرێکی بێبەزەیی وەک پوتین نییە. هەر تەنیا خەونی گەڕانەوەی ڕووسیا بۆ سنورەکانی سەردەمی قەیسەر و یەکیەتی سۆڤیەت نییە.\nسەرەڕای ئەمانەی سەرەوەش کە هۆکاری دیارن، خودی ئوکرایناش قوربانی پرۆسەیەکی مێژویی ناتەواوە، کە بیەوێت یان نا، بە ناچاری دەبێت باجەکەی بە شێوەیەک لە شێوەکان بدات.\nکیێڤی پایتەختی ئوکراینا، لە سەدەی نۆیەمی زاینیی، واتا سەرەتای دەرکەوتنی زمانی ڕووسیی و جیابوونەوەی لە زمانی سلاڤی کلێسایی نزیک لە بولگاریی ئێستا، بوو بە پایتەختی یەکەمین دەستەڵاتی ئەرتەدۆکسی ڕووسیی، کە وابەستەی ئاینییان، بۆ کوستەنتینەی پایتەختی بێزەنتیانی ئەرتەدۆکسیی هەبوو.\nئەم دەوڵەتە ڕووسیە زۆر نەژیا و بەر پەلاماری مەغۆلەکان و دواتریش تەتەران کەوت. تەتەرەکان تا نزیک کیێڤ هاتن و هەموو شارە ڕووسیەکانیان داگیر کرد، جگە لە مۆسکۆ، کە بە دانی ساڵانەی باج بە تەتەران، ملکەچیی سیاسی تەتەرەکان بوو.\nئا لەو کاتە تاریک و دابڕاوی مێژوی ناوچەکە، هەژموونی پۆلۆنییە کاسۆلیکەکان لە کیێڤ و ڕۆژئاوای ئوکراینا پەرەیسەند و بەرەبەرە، زۆرینەی خەڵکی ڕۆژئاوای وڵاتەکە بوونە کاسۆلیک.\nهەر ناوی ئوکرایناش لەو دابڕانەوە هاتووە و واتاکەی بریتیە لە (کەنار، لێوار). بێگومان زۆرینەی دانیشتوانی ڕۆژهەڵاتی وڵاتیش، وەک ڕووسەکان هەر ئەرتەدۆکس بوون.\nڕووکردنە کلێسای ڕۆم و تێکەڵیی ئاینیی لەگەڵ پۆلۆنیا، کە زمانیان سەر بە بنخێزانی باکوریی سلاڤییە، کاریگەری کردە سەر زمانی خەڵکی ڕۆژئاوای وڵات و دواتریش ڕۆژهەڵات و بووە سەرەتای دروست بوونی زمانی ئوکراینیی.\nهێشتا زمانی ئوکراینیی، لێکچوونی لەگەڵ ڕووسی هەندە زۆرە، کە من لە ناو کیێڤ، بێ کێشە لە خەڵکەکە دەگەیشتم.\nئیدی دوای ئەمەش، وڵاتەکە، هەمیشە لە ژێر هەژموونی دوو لایەنەی ڕووس و پۆلۆنیا مایەوە و خەڵکە دوو باڵ و دوو بەشەکەی، نەیانتوانی دەوڵەتی سەربەخۆ دروست بکەن.\nدوای ئەوەی کە تورکەکان کوستەنتینەیان داگیرکرد و بووە ئیستەمبۆل، ڕووسەکان خۆیان بە جێگرەوەی پایتەختی ئەرسەدۆکسی دانا و بەم جۆرەش ڕەفتاریان دەکرد، کە زلهێزێکی ئاینیین.\nئیدی چونکە پۆلۆنیا خۆی کەوتبووە ژێر لینگی ئەڵمانەکان، ئوکرایناش بە ئاسانی کەوتەوە ژێر ڕکێفی ڕووسەکانەوە. ئەم بارە هەروا مایەوە. ئوکراینە ئەرسەدۆکسەکان، پتر هاوسۆزی ڕووسەکان بوون، چ لە سەردەمی قەیسەرەکان و چ لە سەردەمی کۆمۆنیزم و یەکیەتی سۆڤیەتدا، با کۆمۆنیزمیش ئاینیی وەلاوە نابووبێت.\nهەر لەم ڕووانگەیەشەوە بوو، بریجنێڤی ئەرسەدۆکسی ئوکراینیی، دوای نەمانی خرۆشچڤ، بووە خاوەن گەورەترین دەستەڵاتی یەکیەتی سۆڤیەت، هەر بە هەمان شێوەی یوسف ستالینی ئەرتەدۆکسی گورجیی و شیڤەردنادزەی گورجیی.\nدوای هەڵوەشانەوەی یەکیەتی سۆڤیەت، دەستەڵاتدارانی کیێڤ، هەرگیز نەیانتوانی هاوسەنگیەک لە نێوان ڕۆژهەڵاتی ئەرسەدۆکسی وڵات و ڕۆژئاوای کاسۆلیکی وڵات ڕابگرن.\nئەرسەدۆکسەکان، شان بە شانی ملیۆنان ڕووس، کە دوای کۆتایی هاتنی جەنگی دووەمی جیهان هێندرابوونە ناو وڵاتەکە، ببوونە لایەنگری دەوڵەتی ڕووس و هاوسۆزیان لەگەڵ کاتۆلیکە هاوزمانەکانیان دروست نەببوو.\nجگە لەم کێشە ناوخۆییانەی ئوکراینا، دەوڵەتی ڕووسیاش، هەر لە دوای یەلتسنەوە، لە جیاتی یەک وەزارەتی دەرەوە، دوو وەزارەتی هەبوو، کە دووەمی ناوناوە، (وەزارەتی دەرەوەی نزیک) و تایبەتە بە کاروباری کۆمارە کۆنەکانی ناو یەکیەتی سۆڤیەتی و دەست دەخاتە ناو کاروباریان و هەوڵ دەدات بە هەمان شێوەی جاران هەڵیانسوڕێنێت، بێ ئەوەی وەک جاران خەرجیەکانیانیشیان بدات.\nئەو دەوڵەتانەش کە یاخی دەبن، وەک لە جۆرجیا و ئازەربێجان و ئەرمێنیا بینیمان، هەموویان تووشی داگیرکاریی، جیاکردنەوەی ناوچە و هەرێم بوونەوە.\nسەرانی ئوکرایناش، کە نەیانتوانی لە باری ناسکی هاوسەنگی ئەتنی و ئاینیی ناوخۆیان تێبگەن و ویستیان لە هەژموونی ڕووسەکان دوورتر بکەونەوە، ڕووبەڕووی ئەم پەلامارە بوونەتەوە.\nئەگەر ئوکراینا بواری مانەوەی وەک دەوڵەتێکی سەربەخۆ مابێت، تەنیا دەتوانێت، بە ڕاگرتنی پارسەنگی نێوان هەردوو لای ڕۆژهەڵات و ڕۆژئاوای دەوڵەتەکە، خۆی لەسەر پێ ڕابگرێت. هەروەک بە نزیکی مانەوە لە ڕووسیا، حوکمی مێژووە و ناتوانن لێی ڕابکەن.\nتێبینی: کێشەی نیوە دوورگەی کریم تەواو جیاوازە. دانیشتوانی نیوەدوورگەکە تا شەڕی دووەمی جیهان، زۆرینەیان تەتەر بوون، کە ستالین بۆ ناوچەی کازان ڕایگواستن و دواتر زۆرینەیەکی ڕووس و هەندێک ئوکراینی هاتنە شوێنیان. لەسەردەمی بریجنێڤ، نیوەدوورگەکە خرایە سەر ئوکراینا، دەنا بەشێک نەبووە لە دەوڵەتەکە.


24 تووشبووی نوێی كۆرۆنا لە نەجەف تۆماركران – تۆڕی میدیایی خەڵک\n24 تووشبووی نوێی كۆرۆنا لە نەجەف تۆماركران\n2020/04/08 - 11:30 AM\n24 تووشبووی نوێی ڤایرۆسی كۆرۆنا لە پارێزگەی نەجەف تۆماركران.\nئەمڕۆ چوا شەممە بەڕێوەبەرایەتیگشتی تەندروستی نەجەف ڕایگەیاند لە ماوەی 24 كاتژمێری ڕابردوودا 24 حاڵەتی نوێی تووشبوون بە كۆرۆنایان تۆمار كردووە.\nبەوەش ژمارەی تووشبووانی كۆرۆنا لەو پارێزگەیە گەیشتە 253 حاڵەت.\nهەر ئەمڕۆ 14 حاڵەتی نوێ تووشبوون بە كۆرۆنا لە هەولێر تۆمار كرا.\nتا ئێستا زیاتر لە 1200 حاڵەتی تووشبوون بە كۆرۆنا لە عیراق تۆمار كراوەو لەو ژمارەیەش 65یان گیانیان لە دەست داوە.\nمەلا یاسین: کۆرۆنا لە تورکیا زۆر تەشەنەبکات، هەرێمی کوردستان ٢٥ ساڵ دەچێتە دواوە


ژنە كوردێكی باكووری كوردستان تەمەنی ١٠٥ ساڵە و تەندروستی زۆرباشە\n28/08/2019 186 جار خوێندراوه‌ته‌وه\nدولبەر قەرەهان، كە ئافرەتێكی باكووری كوردستانە، سەرەرای ئەوەی تەمەنی گەیشتووەتە ١٠٥ ساڵ، بەڵام هێشتا تەندروستی زۆرباشە و خۆی پێداویستییەكانی خۆی جێبەجێدەكات، هۆكاری ئەوەشی بۆ خواردنی سروشتی و كاركردن و خەوی ڕێكوپێك دەگێڕێتەوە .\nدولبەر لە ساڵی ١٩١٤ لە گوندی كانگلی لە ویلایەتی ئاگری لەباكووری كوردستان لەدایك بووە ، ساڵی ١٩٣٤ هاوسەرگری كردووە و ٧ كچی بووە .\nئێستا تەنیا دوو كچی لەژیاندا ماون ، جگە لەوەی هاوسەرەكەشی كۆچی دوایی كردووە، بۆیە ئێستا لە گوندەكەی خۆیان بەتەنیا دەژی .\nدولبەر ٢٥ نەوەی لە كچەكانی هەیە ، لەكاتی پشووەكان سەردنی دەكەن و بەبینینی ئەوان دڵخۆش دەبێت.\nئەو باسی لەوە كردووە، كە تا ئێستا تووشی هیچ گرفتێكی تەندروستی ئەوتۆ نەبووەتەوە، كە شایانی باسكردن بێت ، جگە لەوەی هەستی بیستنیشی زۆر باشە و تا ئێستاش گۆچان بەكار ناهێنێت ، لەبەر ئەوەی هەست دەكات تەندروستی زۆرباشە .\nسەبارەت بە هۆكاری تەمەندرێژی و ئەو تەندرووستییە باشەی ، دولبەر دەڵێت: ئەوە بەهۆی خواردنی سرووشتییەوەیە .\nلەگەڵ ئەوەی دان بەوەدا دەنێت، كە ژیان بەتەنیا زۆر قورسە، بەڵام دەشڵێت: خۆی ئیشوكاری ماڵەوە رایی دەكات .\nهەروەها دەڵێت: ماڵەوە گسك دەدەم ، خواردنی خۆم ئامادە دەكەم و قاپەكان دەشۆم، كاتێكیش هەست بەبێتاقەتی دەكەم بەگوندەكەدا دەگەڕێم و سەردانی دراوسێكان دەكەم .\nیەكێك لە دانیشتووانی گوندەكە باس لەوە دەكات، كە هەموو خەڵكی گوندەكە دولبەریان خۆشدەوێت و ڕێزی لێدەگرن ، دەشڵێن: چەند جارێكی كەم نەبێت لەژیانیدا سەردانی پزیشكی نەكردووە و تا ئێستاش هیچ نەشتەرگەرییەكی بۆنەكراوە .


ئەو ١٠ پیشەیەى لە ١٠ ساڵى داهاتوودا زۆرترین هەلى کاریان دەبێت\nماڵپەڕى هافينگتن پۆستى عەرەبى ئەو ١٠ پیشەى بڵاوکردووەتەوە کە لە ١٠ ساڵى داهاتودا زۆرین چانسیان دەبێت بۆ ئەوەى هەلى کارییان دەستبکەوێت.\nماڵپەڕەکە دەنوسێت، ئەگەر لە قۆناغى بڕیاردانی بۆ خوێندن لە زانکۆدا ئەوا دەبێت لە ئێستاوە بیر لەوە بکەیتەوە کە چ پیشە و کارێک گرەنتى هەلى کارت بۆ دەکات لە داهاتوودا. هەربۆیەشە دەبێت لە ئێستادا بڕیار بدەیت کە لە چ بوارێکدا بخوێنیت یان لە چ بوارێکدا گەشە بە تواناکانت بدەیت.\nلێرەدا گرنگترین ئەو ١٠ پیشەیە دەخەینەڕوو کە زۆرینەى کۆمپانیا و دامەزراوەکانى جیهان لە ماوەى ١٠ ساڵى داهاتوودا پێویستیان پێى دەبێت، هەربۆیەشە دەستکەوتنى هەلى کار لەو بوارانەدا زۆر ئاسان دەبێت:\n١-پڕۆگرامسازى.. بازاڕى کار بەڕووى قۆناغێکدا دەکرێتەوە کە کۆمپانیا بچووک و گەورەکان پێویستیان بەوە دەبێت کە پڕۆگرامسازەکان کاروبارەکانیان بۆ تەواو بکەن. ئەگەر پسپۆڕى خوێندنى زانکۆت لەوبوارەدا نییە ئەوا دەتوانیت لەڕێگەى ئینتەرنێتەوە بوارى پرۆگرامسازى بخوێنیت.\n٢-ئاسایشى زانیارى.. لەگەڵ زیاتر بوونى ڕووداوەکانى هاککردن و تێکشکاندن و دزینى زانیارییە تایبەتییەکان پێویستییەکى زیاتر دەبێت بە پسپۆڕانى ئاسایشى زانیاری، ئەمەش بۆ گەشەپێدانى پڕۆگرامە تایبەتەکان بێت یاخود بۆ کارکردن بۆ کۆمپانیا و دامەزراوە حکومییەکان.\n٣-شیکارى داتا و ئامار.. داتاو زانیارى و ئامارەکان لە زۆر شوێندا بوونیان هەیە بەتایبەت بەهۆى بەرفراوان بوونى ئینتەرنێت. داهاتوو کراوەیە بەڕووى ئەوانەى دەتوانن ئامار و زانیاری و داتاکان کۆبکەنەوە و شیکارییان بۆ بکەن و ڕاوێژى پێویست لەبارەیەوە پێشکەش بە کۆمپانیا و دامەزراوەکان بکەن بۆئەوەى بڕیارى پێویست لەبارەیانەوە بدەن.\n٤-وزەى جێگرەوە.. پێشبینى ئەوە دەکرێت کە کۆمپانیاى تایبەتمەند دروست ببێت بۆئەوەى ماڵ و خێزانەکان لەشوێنى ئەوەى پشت بە کارەبا ببەستن پشت بە وزەى خۆر ببەستن.\n٥-یاساى نێودەوڵەتى.. تاوەکو دێت جیهان زیاتر لە یەکتر نزیک دەبێتەوە، لەبەرئەوە کێشە و تەنگژەکان زیاتر دەبن. پارێزەران و پسپۆڕانى یاساى نێودەوڵەتى دەرفەتى کارى گەورەیان دەبێت لە داهاتوویەکى نزیکدا.\n٦-چاپى سێ ڕوویى.. تاوەکو دێت چاپخانەى کاغەز بەرەو کۆتایى دەچێت، بەهۆى ئەوەى دەتوانرێت لەماڵەوە زۆرێک لە کەلوپەلەکان چاپ بکرێن. لەئێستادا کۆمپانیا و ناوەندى تایبەت هەن بە پێشکەشکردنى خزمەتگوزارى چاپى سێ دوورى.\n٧-خوێندن لەسەر ئینتەرنێت.. پێویستە مامۆستایان زۆر شارەزا ببن لە بەکارهێنانى هۆکارەکانى فێرکردن لەڕێگەى ئینتەرنێتەوە. تاوەکو دێت وانەى تایبەت لەجیهانى حەقیقییەوە دەگوازرێتەوە بۆ جیهانى ئینتەرنێت.\n٨-بەبازاڕکردن.. هەر پێگەیەکى ترى نوێ لە جیهانى تۆڕە کۆمەڵایەتییەکاندا دەکرێتەوە دەروازەیەکى تر بەڕووى کۆمپانیاکاندا دەکاتەوە بۆئەوەى خەرجییەکى زۆر زیاتر بکەن لەوبوارەدا تاوەکو ڕیکلامەکانى تێدا بڵاوبکەنەوە. لەبەرامبەریشدا ئەو کۆمپانیاینە پێویستیان بە کەسانى پسپۆڕ هەیە بۆئەوەى ستراتیژى بەبازاڕکردن بخەنەڕوو و جێبەجێ بکەن.\n٩-ڕاوێژکارى کەسى و تایبەت.. هەندێ کەس دەتوانن یارمەتى خەڵکانى تر بدەن بۆئەوەى کێشە کۆمەڵایەتییەکانیان تێپەڕێنن و پلان بۆ ژیانى تایبەت و پیشەییان دابنێن.\n١٠-پلاندانەرى دارایى.. خەڵکى پێویستیان بە کەسانێک هەیە کە ئەزموونى لە جیهانى دارایدا هەبێت بۆئەوەى یارمەتیان بدەن لە داڕشتنى پلانێکى دارایى بۆ خانەنشین بوونیان یاخود بۆ دابینکردنى پێداویستییەکانى داهاتوویان.\nئایا هیچ یەکێک لەو پسپۆڕى و لێهاتووییانەت هەیە؟\n2017-01-05 |1980 جار خوێندراوەتەوە|


كەسوكاری شەهید رێبەند داوادەكەن تۆمەتباران بەسزای یاسای بگەن\nهەر لەبارەی شەهید كردنی رێبەند فەرهاد پارێزگاری خۆبەخشی مە كۆی سەرەكی بزوتنەوەی گۆڕان ، بریندارەكانی ئەو ڕوداوە، راستی چیرۆكەكە ئاشكرادەكەن باس لە چەكداری دەمامكداردەكەن كەلەپشتەوە تەقەیان لەشەهید رێبەند كردووە ، ئەندامێكی لیژنەی ناوخۆ لەپەرلەمانی كوردستانیش دەڵێت : لەلیژنەی بەدواداچون بۆ ئەو ڕوداوە پێكدەهێنین‌و بەدواداچون دەكەین .\nهەر بەیانی زووی ئەو ڕۆژە لە بەردەم ماڵەكەی خۆی خێمەیان هەڵداو پرسەیان بۆدانا، پرسەكەی رێبەند پرسەیەكی قەرباڵغبوو.\nهەرچەند بزوتنەوەی گۆڕان لەبایاننامەیەكدا ڕاستی ڕوداوەكەی ئاشكراكردوە بەڵام یەكێك لەبریندارەكان وێنەی ڕوداوەكە باس دەكات دەڵێت چەكدار دەمامكدار لەپشتەوە هێرشیانكردە سەر شەهید ڕێبەند و شەهیدیانكرد كاتێك ئەوان بۆ پارێزگاری لەمەكۆی سەركەی بزوتنەوی گۆڕان لەوێ بوون.\nئەبوبەكر هەڵەدنی لەمیانی بەشداریكردنی لەپرسەكەی رێبەنددا وتی ئەوان لەلیژنەی ناو خۆ لەپەرلەمانی كوردستان لیژنەیەكی بەداوداچون بەم ڕوداوە پێكدەهێنن.\nئەم گریان بێدەنگەی ئەم پیاوە بۆ كوژرانی كورێكە بەناوی رێبەند فەرهاد كە وەك پارێزەرێكی خۆبەخش لە مەكۆی سەرەكی گۆڕان بەتەقەی چەند چەكدارێكی دەمامكدار شەهید بوو.\nباوكی دەڵێت، كورەكەم بێ تاوان بوو داوادەكەم حەقم بسێندرێت.\nهاوڕێییەكیشی بەمشێوەیە باسی بوێری و ڕاستگۆی رێبەند دەكات.\nئێستا دایك و خێزان و خوشك و براكانی یەك داواكارییان هەیە ئەویش بەسزاگەیاندنی ئەو كەسانەن لەپشت كوشتی كورەكەیانەوەیە.\nهەروەك چۆن لەبەیاننامەكەدا بزوتنەوەی گۆڕان ئاماژەی پێكردووە داوای لێكۆڵینەوە بەدواداچون پاراستی ئارامی سلێمانی دەكات داواش دەكرێت بەر بەمجۆرە كاروكردەوە قێزەونانە بگیرێت بۆئەوەی چیتر خەڵكی وەك كاكە رێبەندی تێدا شەهید نەبێت.


فەرموودە: هیچ شتێک مەنووسن لەوەى من فەرموومە، وهەرکەسێک شتێکی نووسیووە لەوەی من فەرموومە جگە لە قورئان؛ ئەوا با بیسڕێتەوە، وبە بێ هیچ حەرج وناڕەحەتیەک لە منەوە فەرموودە بگڕێنەوە، وهەرکەسێک بە ئەنقەست درۆ بە ناوی منەوە بکات؛ ئەوا با شوێنێک بۆ خۆی دابنێت لە دۆزەخدا - فرەفەرهەنگی فەرموودە وەرگێڕاوەکانی پێغەمبەر -صلى الله عليه وسلم-\nفەرموودە: هیچ شتێک مەنووسن لەوەى من فەرموومە، وهەرکەسێک شتێکی نووسیووە لەوەی من فەرموومە جگە لە قورئان؛ ئەوا با بیسڕێتەوە، وبە بێ هیچ حەرج وناڕەحەتیەک لە منەوە فەرموودە بگڕێنەوە، وهەرکەسێک بە ئەنقەست درۆ بە ناوی منەوە بکات؛ ئەوا با شوێنێک بۆ خۆی دابنێت لە دۆزەخدا\nپۆلێنکردن: فەرموودە وزانستەکانی . لێکۆڵینەوەی گشتی لە سونەتدا . نووسینەوەی سونەتی پێغەمبەر ﷺ .\nلە ئەبی هورەیرەوە -ڕەزای خوای لێبێت- کە پێغەمبەر -صلى اللە علیە وسلم- دەفەرموێت: «هیچ شتێک مەنووسن لەوەى من فەرموومە، وهەرکەسێک شتێکی نووسیووە لەوەی من فەرموومە جگە لە قورئان؛ ئەوا با بیسڕێتەوە، وبە بێ هیچ حەرج وناڕەحەتیەک لە منەوە فەرموودە بگڕێنەوە، وهەرکەسێک بە ئەنقەست درۆ بە ناوی منەوە بکات؛ ئەوا با شوێنێک بۆ خۆی دابنێت لە دۆزەخدا».\nپێغەمبەر -صلى اللە علیە وسلم- نەهی کردووە لە هاوەڵانی لەوەى کە شتێک بنووسنەوە لەوانەى کە فەرموویەتی جگە لە قورئانی پیرۆز، وهەرکەسێک شتێکی نوسیووە جگە لە قورئان ئەوا دەبێت بیسڕێتەوە، پاشان مۆڵەتی پێدان لەوەى کە فەرموودە لە ئەو بگێڕنەوە وهیچ گوناهێک لەمەدا نییە، بە مەرجێک بە دوای ڕاستگۆییدا بگەڕێن لەوەی دەیگڕێنەوە وباسی دەکەن لە پێغەمبەرەوە -صلى اللە علیە وسلم-، وئاگاداریانی کردەوە وهەڕەشەی لێدان بەوەى هەرکەسێک درۆ بکات بەناوی ئەوەوە ئەوا سزاکەی شوێنێک دەبێت بۆی لە ناو دۆزەخدا. ونەهی کردن لە نووسینەوەى فەرموودە هەڵوەشێندرایەوە (مەنسوخە): لە سەرەتادا پێغەمبەر -صلى اللە علیە وسلم- نەهی لە نووسینەوەى فەرموودە کرد بەڵام لەبەر ئەوەى لە پاشان فەرموودەکان زۆر بوون ولەوەیە لە بیربکرێن بۆیە ڕێگەیدا بە نووسینەوەیان، وپێغەمبەر -صلى اللە علیە وسلم- لە وتارێکیدا فەرمووی: (اكتبوا لأبي شاه) [رواه أبو داود] واتە: (بنووسن بۆ ئەبی شاهـ)، لە کاتێکدا کەسێک بە ناوى ئەبی شاهـ داوای نووسینێکی کرد. وهەروەها لە پێغەمبەرەوە هاتووە -صلى اللە علیە وسلم- کە ڕێگەى داوە بە عبداللەی کوڕی عەمرو بۆ ئەوەى بنووسێت. وفەرمانی گەیاندنی زانستی شەرعی بە ئومەتەکەى کردووە بۆیە ئەگەر زانستی شەرعی نەنووسرێتەوە ئەوا نامێنێت ولە بیر دەکرێت، ووتراوە: ئەم نەهی کردنە بۆ نووسینەوەى فەرموودەیە لەگەڵ قورئاندا لە یەک پەڕەدا بۆ ئەوەى تێکەڵ نەبن وببێتە جێگای گومان لای خوێنەر، وهەروەها ووتراوە: ئەمە تایبەتە بە کاتی دابەزینی قورئان لە ترسی ئەوەى تێکەڵ ببێت لەگەڵ نووسینی تر پاش ئەمە مۆڵەت درا بە نووسینەوە، وئەگەری یەکەم لە پێشترە کە ئەم حوکمە هەڵوەشێندراوەتەوە (نەسخ بووەتەوە).\nوه‌رگێڕانی ماناكان: ئینگلیزی فەڕەنسی ئیسپانی تورکی ئۆردی ئەندەنوسی بۆسنی ڕووسی چینی فارسی هیندی ئیگۆری هوسا\nفەرموودە وزانستەکانی . لێکۆڵینەوەی گشتی لە سونەتدا . نووسینەوەی سونەتی پێغەمبەر ﷺ .\n+شیکردنەوە +ئینگلیزی +فەڕەنسی +ئیسپانی +تورکی +ئۆردی +ئەندەنوسی +بۆسنی +ڕووسی +چینی +فارسی +هیندی +ئیگۆری +هوسا


:: AM:11:43:17/03/2019 \nئەو سزایانەی ئەمەریكا بەسەری ئێرانیدا سەپاندوون، تەنیا بۆ ئەوە نییە رێگری لە هەناردەی نەوتی ئێران بكات، بەڵكو بۆ سەر گواستنەوەی دەریاییشە و كەشتییەكانی ئێران كە زۆربەیان كۆن بوون، چیتر توانای گواستنەوەی نەوتیان نییە و ئەگەر نۆژەن نەكرێنەوە یان نەگۆڕێن، ئەوا ئێران ناتوانێت نەوتەكەی بگوازێتەوە.\nبەگوێرەی "ئەلعەرەبیە" كۆی ژمارەی كەشتییە نەوتهەڵگرەكانی ئێران 50 كەشتین، بەڵام لەو ژمارەیە 16 كەشتییان كار دەكەن و ئەوانەی تر زۆر كۆن بوون یان بە هۆی كێشەی جیاواز لەكار كەوتوون.\nئێران پێویستی بەوە هەیە كەشتیی نوێ بكڕێت و هەر بۆ ئەم مەبەستەش گرێبەستێكی لەگەڵ كۆریای باشووردا واژوو كردبوو كە دەبوو 10 كەشتی نەوتهەڵگر رادەستی ئێران بكرێت. سزاكانی ئەمەریكا رێگر بووە لە جێبەجێكردنی ئەم گرێبەستە .\nساڵی رابردوو یەكێك لە كەشتییەكانی ئێران دوای ئەوەی خۆی بە كەشتییەكی تردا دا لە نزیك چین نوقمی ئاو بوو. زۆربەی ئەو كەشتییانەی ئێران كە ئێستە كار دەكەن تەمەنیان سەرووی 19 ساڵە. ئەگەر هیچ جێگرەوەیەك بۆ كەشتییە كۆنەكانی ئێران نەدۆزرێتەوە، ئەوا یەك لە دوای یەكتر كەشتییەكانی ئێران لەكار دەكەون.


چاخی سەهۆڵین – دانا ڕەئووف\nده‌قێکی شانۆییه له یه‌ک په‌رده‌دا.\nپیاوێکی دەمامک پۆش\nکۆمەڵێک کەسی دەمامک پۆش\nکۆمەڵێک خەڵکی شپرزەی جانتا بە دەست\nبیابانێک، لە شوێنی دوای جەنگێک دەچێت.\n(کچێکی سەماکار، لەسەر ڕیتمی مۆسیقایەکی گونجا و بە کراسێکی سپی درێژه‌وه سەما دەکات.)\n(لای پشته‌وه‌ی سه‌ر ته‌خته‌ی شانۆوە، چەندان کەس بە دەمامکی سپییەوە دەردەکەن و دێنە پێشەوە؛ بە هێواشی دەڕۆن. کچە سەماکارەکە لەسەر سەماکەی بەردەوامە. یەکێک لەو کەسە دەمامک پۆشانە، کە دەمامکەکەی سپی نییە و لەوانی تر جیاوازە، لە کچە سەماکارەکە دێتە پێشەوە)\nپیاوە دەمامک پۆشەکە\nمه‌رگ به‌سه‌ر بێده‌نگیدا زاڵ بوو، زه‌وییه‌کی ساردوسڕ، تێکڕووخاو له خه‌مدا. ئه‌مڕۆ خوداکان ئێوەیان به جێ هێشتووه.\n(بەدەم سەماوە، وەک ئەوەی گۆرانی بڵێت)\nئه‌مڕۆ خوداکان ئێمه‌یان به جێ هێشتووه. ئێمە کەسانێکی بێ خودا و بێ نیشتیمانین و بێ دایکین.\nئێوە بۆ لێرەن؟\n(لە پڕ لەسەماکردن دەوەستێت)\nئێوە بۆچی هاتوون بۆ ئێرە؟\nدەتانەوێت ئازاری ئێمە بدەن، بمانکوژن؟\n(دەیەوێت بڕوات، دەوەستێت و سەیرێکی پیاوە دەمامک پۆشەکە دەکات و دەیەوێت شتێک بڵێت، بەڵام هیچ ناڵێت)\nچاخی سه‌هۆڵین و ته‌نیایییه، ئێمه هه‌موومان گۆڕاوین و بووینه‌ته پارچه سه‌هۆڵی بچووک، له شوێن و کاتدا ون بووین.\nله شوێن و کاتدا ون بووین.\nبه ڕوخساری پووچه‌وه ده‌ڕۆین و له هه‌وادا و له‌گه‌ڵ بادا ده‌توێینه‌وه، با تۆڵاشه ئاگر له‌گه‌ڵ خۆی هه‌ڵده‌گرێ، که له‌گه‌ڵ بوونه‌وه‌ری گرگنئاسادا ڕووبه‌ڕوو ده‌بێته‌وه. ئاگر و با و پووچی ده‌چنه ناخ و جه‌سته‌وه، جه‌سته بیابانێکه له هیچ شتێک و هه‌موو شتێکیش بیابانێکه له ته‌نیایی، که له دنیایه‌کی داخراودا دێت و ده‌چێ. ئێوە لە بیاباندا دەمرن، ئێمەیش لە بیاباندا دەبین بە سەهۆڵ.\nهه‌موو شتێک له‌م چاخی سه‌هۆڵبه‌ندانەدا بێتامه، هه‌موو شتێک بێبایه‌خ و وشک و بێڕه‌نگه. دڵه‌کان له سه‌هۆڵ، جه‌سته‌کان له سه‌هۆڵ، هه‌وا له سه‌هۆڵ و سه‌هۆڵبه‌ندان.\nمرۆڤه‌کان له سه‌هۆڵ، سه‌هۆڵ، سه‌هۆڵ و هه‌ر سه‌هۆڵ.\n(پیاوە دەمامک پۆشەکە لەگەڵ کچەکە سەما دەکات)\nجیهانێک له سه‌هۆڵ له تاریکیدا له چه‌قی بیاباندا. پیاوان، ژنان و منداڵان به‌سه‌ر ڕووباری به‌ستوودا ڕاده‌که‌ن و دەمامکی سه‌یروسه‌مه‌ره‌یان هه‌ڵگرتووه.\n(کچە سەماکارەکە لە پیاوەکە دوور دەکەوێتە، بێ جووڵە دەوەستێت و سەیری دوور دەکات)\nهه‌موو شتێک له‌م چاخی سه‌هۆڵه‌دا بێتامه، هه‌موو شتێک بێبایه‌خ و وشک و بێڕه‌نگه. دڵه‌کان له سه‌هۆڵ، جه‌سته‌کان له سه‌هۆڵ، هه‌وا له سه‌هۆڵ، مرۆڤه‌کان له سه‌هۆڵ، سه‌هۆڵ، سه‌هۆڵ و هه‌ر سه‌هۆڵ و سەهۆڵبەندان.\nئەمە چاخی سەهۆڵینە. ئێوە دەمرن و ئێمەیش دەبین بە سەهۆڵ!\n(کچە سەماکارەکە دەست دەکاتەوە بە سەما)\n(لە هەموو لایەکەوە خەڵکی جۆراوجۆر، ژن و پیاو و منداڵ بە جانتای سەفەری هەمەچەشنە و کۆڵەپشتەوە بەسەر شانۆکەدا دەڕۆن، شپرزە دیارن و بە ئاڕاستەی جیاواز لەسەر شانۆ دەچنە دەرەوە.)\nکۆڕەوە، مرۆڤی بیابان زەوی پڕ دەکەن و بیابان و ڕووبارەکان گەنیون، دڵ تێک دەچێ و بۆنی مەرگ دێت. جەستەی مرۆڤە مردووەکان بە بیابانەکەدا بڵاو بوونه‌ته‌وه.\nمه‌رگ به شێوه‌یه‌کی نادیار له ناخی مندایه، له هه‌وادایه و هه‌وایش له‌گه‌ڵ مه‌رگ خۆی به گه‌رووی مرۆڤه‌کاندا ده‌کا، که‌س بیری که‌س ناکا، هه‌موو شتێک کڕوکپه، هه‌موو شتێک مه‌رگه و مه‌رگ له هه‌ناوی هه‌موو شتێک دایه. ئه‌وه مه‌رگه قسه ده‌کا. مه‌رگ له چاخی سه‌هۆڵدا ده‌بێته پەیوه‌ندیمان، ساردوسڕ، مه‌رگی سارد له مه‌رگدا.\nمن له به‌له‌مه‌که‌مدا، به له‌قه‌له‌ق، به‌نێو بیاباندا که له ته‌مومژدا ون ده‌بوو، سه‌وڵم لێدا، له‌وێ وێڕای گه‌رده‌لوول و ده‌نگی قیژه و هاواری ژن و منداڵ، که ده‌تکێنه هه‌واوه، هه‌وا ده‌تکێته ناخی منه‌وه. من له‌گه‌ڵ زۆر که‌سی تردا ئاڵوگۆڕم به‌سه‌ردا هاتووه و بوومه‌ته مرۆڤێکی له‌رزۆک و گرینۆک و هاتوهاوارکه‌ر. ئێمه له ئامێزی ته‌مومژدا ڕۆیشتین، من نه‌مده‌وێرا ڕوو وه‌رگێڕم، چاوه‌ڕێ بکه‌م و ڕابوه‌ستم، من به ئاسمانێکی ڕووتوقووتدا له‌سه‌ر مانگ هه‌ر سه‌وڵم لێدا.\nئه‌وه ئاسمان بوو، که له زه‌ویدا ده‌سووتا و ئێمه‌یش به ده‌وری ئه‌و زه‌وییه سووتاوه‌دا هه‌ڵده‌په‌ڕیین، هه‌موو شتێک کۆتاییی هاتووه.\n(پیاوە دەمامک پۆشەکان دێنە پێشەوە، هەموویان دەمامکی سپییان پۆشیەوە و هیچ پەیوەندییەک لەنێوانیاندا نییە. پێکەوە وەک کۆرس قسە دەکەن)\nپیاوە دەمامک پۆشەکان/کۆرس\nهه‌موو شوێنێک کەلاک بوو، کەلاک که له ئاژه‌ڵ ده‌چوون و ئاژه‌ڵیش له مرۆڤ، له‌نێوان ئاسمان و زه‌ویدا ته‌نیا کەلاک ڕاوه‌ستاوه، هاوشێوه‌ی مرۆڤگه‌لێک که ئاڵوگۆڕیان به‌سه‌ردا هاتووه و بوونه‌ته جڕوجانه‌وه‌ر، مرۆڤی گرگنئاسا دەبینن ڕیزیان به‌ستبوو و به بیاباندا ده‌ڕۆیشتن، ئێمه هه‌موومان له‌گه‌ڵ بیاباندا، له ته‌مومژدا که به‌ره‌و ئاسمان هه‌ڵده‌کشا، له هاتوچۆدا بووین. ئاسمانێک بێ ئه‌ستێره، بێ هه‌ور، بێ باران، بێ خۆر، بێ هه‌وا، بێ هیچ شتێک. ئاسمانێک که به ته‌نیا کونێکی گه‌وره بوو له پووچی، لە تەنیایی، له‌وێ ڕێگه‌مان لێ ون بوو و له ڕێوڕه‌سمێکی هاوبه‌شدا نوێژمان کرد و گۆرانیمان گوت. گۆرانی.\nپیاوە دەمامک پۆشەکان گۆرانی دەڵێن\nلەگەڵ تەرم سەمامان کرد\nگەردەلوول و جەستەی مرۆڤ و\nئێوەیان به جێ هێشتووه.\nڕێوڕه‌سمه‌که دنیایه‌کی تازه‌ی له هه‌ور ساز کرد، هه‌وری ڕه‌ش و سوور. ئه‌مه چاخێکه له سه‌هۆڵ و ته‌نیایی، ئێمه هه‌موومان بووینه‌ته پارچه سه‌هۆڵی بچووک و له هه‌وادا ده‌توێینه‌وه. ده‌توێینه‌وه له هه‌وادا و له عه‌ده‌مدا ون ده‌بین.\n(کچە سەماکارەکە دەست دەکاتەوە بەسەما)\n(ڕووناکی گۆڕانکاری بەسەردا دێت، بۆ ساتێکی کورت سەر شانۆ تاریک دەبێت و سەرلەنوێ ڕووناک دەبێتەوە)\n(جگە لە کچە سەماکارەکە، کەس لەسەر شانۆ نەماوە)\n(کچە سەماکارەکە دەمامکی پیاوەکەی بە دەم و چاوەوەیە)\n(کچەکە دەست دەکاتەوە بە سەما)\n(لەپڕ لە سەما دەوەستێت، سەیری چواردەوری خۆی دەکات، دەیەوێت گۆڕانی بڵێت، ناتوانێت. ده‌مامکه‌که لەسەر دەم و چاوی لادەبات. ڕووەوە بینەران)\nهه‌ر بۆیه مه‌رگ گۆرانی ده‌چڕێ و خۆر ڕه‌شه. خۆرێکی ڕه‌شی به‌ستوو له مه‌مله‌که‌تی مه‌رگدا.\n(ده‌مامکه‌که لەسەر زەوییەکە دادەنێت و دەست دەکاتەوە بە سەما)\n(باران بەخوڕ دەبارێت)\n(خەڵکە جانتا بەدەستەکان دەردەکەونەوە، ئەمجارە شپرزەتر دیارن و بەریەک دەکەون و دەستی منداڵەکانییان ڕادەکێشن و بە پەلە لە هەموو شوێنێکەوە دەچنە دەرەوە.)\n(ڕووناکی هێدی هێدی دەکوژێتەوە و کچە سەماکارەکە لەنێو تاریکییەکەدا ون دەبێت)\n(بۆ ساتێک دەنگی بارینی باران لە تاریکییەکەدا دەبیسترێت)\n2020-07-15 /by dana


گرژی و ئاڵۆزی لەستۆکهۆڵم ڕوویدا - Radio Sweden Kurdish - رادیۆی سوید Radyoya Swêdê | Sveriges Radio\nگرژی و ئاڵۆزی لەستۆکهۆڵم ڕوویدا\n" توندوتیژیەکە ڕێکخراوە "\nبڵاو کرایه‌وه måndag 8 december 2014 kl 13.31\nبەدەیان گەنج لە گەڕەکە پەراوێزخراوەکانی رۆگسڤێد و هاگسێترا لە شاری ستۆکهٶلم لە پشووی ئەم هەفتەدا ڕووبەڕووی پۆلیس بوونەوە و توندوتیژی لە نێوان پۆلیس و ئەو کۆمەڵە گەنجدا ڕوویدا.\nئێلیسابێت ڤێرنستێن بەڕێوەبەر لە بنکەی پۆلیسی باشوری ستۆکهۆڵم جەختی لەسەر ئەوەش کردەوە کە پۆلیس لە ئێستادا لەو گەرەکانەدا بوونیان هەیە. بەڵام لە سەرچاوەی سەرهەڵادانی توندوتیژیەکە ئاگادار نییە.\n- ئێلیسابێت ڤێرنستێن دەڵێت. بەتەواوی لە هۆکاری سەرهەڵدانی گرژی و ئاڵۆزی لەو گەڕەکانەدا ئاگادارنین. بەڵام لەوە ئاگادارین کە ئەمانە گرووپێک بوون و کۆبوونەتەوە بۆ ئەوەی بەئەنجامدانی تاوان هەستن. لەهەمان کاتدا هیچ هۆکارێک نابینینەوە کە بووبێتەو هۆی ئەوەی بۆچی ئەم گەنجانە پەلاماری پۆلیسیان داوە، هەروەها پۆلیسیش هێج کارێکی ووروژاندنی پێشتر ئەنجامنەداوە کە وەک لێکدانەوەیک بەکاری بهێنن. ئەوەی بەتایبەت لە ئێمە ڕوونە کە شایەت حاڵێک ئاماژەی پێکردوو کۆمەڵیك گەنجی دەمووچاو پێچراو بەرەو ڕۆگسڤێد و سەنتەری ئە گەڕەکە ڕووشتوون و تەنانەت بەیسبۆلترێ واتە داری تۆپ قارێنیان بەدستەوە بووە. پۆلیس پێی وابووە کە ئەمانجیان تێکشناکندنی قوتابخانەی ئەو گەڕەکە بووە. کاتێک پۆلیس هەوڵی ڕێگرتنی کردووە ئەوا ئەوان بە بەردو ئاگر ڕووبەڕووی پۆلیس بوونەوە.\nبە وتەی پۆلیس ئەو گەنجانە ڕێژەیان لە نێوان ٢٠ بۆ ٣٠ گەنج بووە و تەمەنی زۆربەی زۆریان لە خوار ١٨ دە ساڵەوە بووە. هەروەها پۆلیس ستۆکهۆڵم ڕوونیان کردۆتەوە ئەو گەنجانە لە گەڕەکەکانی دیکەوە بەشداری ئاهەنگێکیان لە ڕۆگسڤێد و هاگسێترا کردووە کە ئەمە بەبێ ئەوەی ئەو کەسانە میواندای ئەو ئاهەنگە کرابێتن. پاشان پۆلیس لەو دوو گەڕەکە واتە، گەڕەکەکانی رۆگسڤێد و هاگسێترا ئامادە بووە بۆ ئەوەی گریژو ئاڵۆزی لە نێوان گەنجاندا ڕوونەدا و دوریان بخاتەوە، کەچی ئەو گەنجانە لەبەرامبەردا پەلاماری پۆلیس و ئۆتۆمبیلەکانی پۆلیسیانداوە.\nسەرتا ئەو گەنجانە هاستابوون بە بەرد و بڵتی ئاگراوی گرتنە پۆلیس. ئەمەش سەرهەڵدانی گرژیەکانی بووە.\nهەروەها پۆلیسی ستۆکهۆڵم جەخت لەسەر ئەدە دەکاتەوە کە ئەم کارە بەرنامە بۆ داڕێژراو بووە. لەبەر ئەوەی کە ئەو بتڵە ئاگراویانە بە ئاسانی بە زووی ئامادە ناکرێن. بەڵکو ئەمە لەلایەن تاوانکارانی دانیشتووی ئەو گەڕەکانەوە ڕێکخراون، لەبەر ئەوەی لە ئەمڕۆدا پۆلیس زیاتر بایەخ بەو گەڕەکانە دەدات، لەو ڕووەشەوە کاری تاوانکاری بەشێوەیەکی بەرچاو کەمیکردووە. لەهەمان کاتدا پێیانوایە کە تاوانکاران لە ڕێگەی هاندانی گەنجانەوە دەتوانن کرژی و ئاڵۆزی بنێنەوە هەتاوەکو لەپیشەی تاوانکاری خۆیان بەردەوامبن.\nجێگەی باسە لەو رووبەڕووبوونەوەدا تانها پۆلیس زیانی پێنەگەشتووە بەڵکو بەدیان ئۆتۆمبیل لەو گەڕەکانەدا لەلایەن گەنجانەوە ئاگریان تێبەردراو سوتێندران، هەروەها ئاگرا بەردراوتە باخچە یان پارکێکیش. لەهەمان کاتدا ڕیژەیەکی پۆلیسی زۆر بۆ هێمن کرننەوەی دۆخەکە ڕوویان لەو گەڕەکە کرد. پاشان ١١ گەنجیان دەستگیرکردووە کە گومانی تێوەگلانیان لەو گرژیوو ئاڵۆزیانەدا لەسەرە. جێگەی باسە کە تەنها چوار لەو گەنجانە تەمەنیان لەسەروی ١٨ ساڵەوەیەو. لە ئێستادا دۆخەکە هێمنەوە پۆلیس بەردەوامە لە لێکۆڵینەوە.\nئێلیسابێت ڤێرنستێن ڕوونی دەکاتەوە کە هەندێک لەو گەنجانە لەسەر گومانی جیا جیا دەستگیر کراون\n- ئێلیسابێت ڤێرنستێن دەلێت. بەڵێ لەو دەستگیرکراوانە گومانی گوشتن بەهۆی سوتانەوەیان لەسەر، ئێمە بێگومان بەردەوام دەبێن لە چاودێریکردنی ئەو گەڕەکانە.


هونه‌رمه‌ندێك ماڵه‌كه‌ى ده‌كاته فێرگه‌یه‌ك بۆ به‌هره‌مه‌ندان\nخاتوونه شێوه‌كارى كورد به‌یان مه‌جید ڕه‌شید له‌پێناو هونه‌ره‌كه‌ى، قوربانى به ماڵه‌كه‌ى ده‌دات و ده‌یكات به گه‌له‌رییه‌كى هونه‌رى و به‌رهه‌م و كاره‌كانى تێدا نمایش ده‌كات، هاوكات ده‌یكات به فێرگه‌یه‌كى تایبه‌ت بۆ به‌هره‌مه‌ندان. به‌یان له‌م دیمانه‌یه‌ى "وشه"دا وه‌ڵامی چه‌ندان پرسیار ده‌داته‌وه.\nراسته كه له ماڵه‌كه‌ت گه‌له‌رییه‌كى جیاوازت كردووه‌ته‌وه؟\nبه‌ڵێ له ماڵه‌وه گه‌له‌رییه‌كى شێوه‌كاریم كردووه‌ته‌وه و به‌شێك له ماڵه‌كه‌م كردووه‌ته گه‌له‌رى بۆ نمایشكردنى به‌رهه‌مه هونه‌رییه‌كانم له شارى سلێمانى.\nئامانج و مه‌به‌ستت چییه له‌و كاره؟\nئامانجم له كردنه‌وه‌ى ئه‌و گه‌له‌رییه نمایشكردنى كاره هونه‌رییه‌كانم و گرنگیدانه به كولتوورى كورده‌وارى، چونكه به‌شێكى گه‌له‌رییه‌كه‌م كردووه به مۆزه‌خانه‌یه‌كى كولتوورى، مه‌به‌ستم پاراستنى ژینگه‌یه له‌ڕێى به‌كارهێنانى كه‌ره‌سته‌ى كۆن بۆ دروستكردنى كاره هونه‌رییه‌كانم.\nڕۆژانه چه‌ند خه‌ڵك سه‌ردانى ماڵه‌كه‌ت ده‌كه‌ن؟\nئه‌و ماڵه ماڵى باوكمه، ڕۆژانه خه‌ڵكانێكى زۆر سه‌ردانى ده‌كه‌ن به‌تایبه‌تى ئه‌وانه‌ى گرنگى به كاره هونه‌رییه‌كان ده‌ده‌ن.\nله پاڵ هونه‌رمه‌ندان خه‌ڵكى ئاسایی دێن بۆ بینینى كاره‌كانت؟\nبه‌ڵێ جیا له هونه‌رمه‌ندان، خه‌ڵكانى ئاسایی سه‌ردانم ده‌كه‌ن و زۆر دڵخۆش ده‌بن به بینینى ئه‌و هه‌موو تابلۆ و كاره هونه‌رییانه، به تایبه‌تى كه سه‌ردانى ژووره كه‌له‌پوورییه‌كه‌م ده‌كه‌ن.\nبۆچوونی بینه‌ری كاره هونه‌رییه‌كانت چییه؟\nخه‌ڵك ده‌سخۆشیم لێ ده‌كه‌ن و منیش زۆر دڵخۆش ده‌بم كاتێك هه‌ست ده‌كه‌م ئه‌و كه‌سه‌ى سه‌ردانى گه‌له‌رییه‌كه‌م ده‌كات، هه‌ست به ئارامى ده‌كات.\nجگه له نمایشكردنى به‌رهه‌مه هونه‌رییه‌كانت، له‌ناو گه‌له‌رییه‌كه‌ت گرنگى به منداڵ ده‌ده‌یت، ئه‌ی مه‌به‌ست له‌وه چییه؟\nجگه له نمایشكردنى تابلۆ و به‌رهه‌مه هونه‌رییه‌كان و كۆكردنه‌وه‌ى به‌رهه‌مه فۆلكلۆرییه‌كان، منداڵ فێرى كارى هونه‌رى ده‌كه‌م به‌و كه‌لوپه‌لانه‌ى فڕێ دراون. ده‌مه‌وێ به‌كاریان بهێنینه‌وه و دیمه‌نێكى هونه‌رییان پێ ببه‌خشین. بۆیه بووه‌ته فێرگه‌یه‌ك بۆ به‌هره‌مه‌ندان تا بتوانن به‌هره‌كه‌یان گه‌شه پێ بده‌ن.\nبه‌یان مه‌جید ره‌شید له‌دایكبووى ساڵى 1973ى شارى سلێمانییه و ده‌رچووى په‌یمانگه‌ى مه‌ڵبه‌ندى مامۆستایانى به‌غدایه، له ساڵى 2002ه‌وه كارى هونه‌رى ده‌كات و مامۆستای شێوه‌كارییه، یه‌ك پێشانگه‌ى تایبه‌تى كردووه‌ته‌وه و به‌شداریى 30 پێشانگه‌ى هاوبه‌شى كردووه.\nوشه/ شاخه‌وان شێخانى


دەوڵەت بە داینەمۆی ناسیۆنالییزم\nSunday, 03.21.2021, 14:57\n" ئەوەی باوەڕی بە دەوڵەتی کوردی نەبێ، یان گێلە یان داگیرکەرە"..ئازاد مستەفا\n" دەوڵەت گرنگترین دەزگایە، کە مرۆڤایەتی لە مێژووی خۆیدا دایهێناوە." Karl W.Deutsch\nواقعیبوون واتە ئەوەی ڕوویداوە و ئەوەیشی دەیبینن، پێویستە وەک ھەقیقەتێکی دروست دوور لە کاریگەرێتی و وابەستەیی ھەر بیر و ئایدۆلۆژیایەک بییانبین و بیانخوێنینەوە، ئەوە پرنسیپە و واقیعبینی بریتییە لەم چوارچێوە چەسپاوە، نەک ئەو دۆخەی وەک حەز و خەونی خۆمان دەیخوازێ و ئەوەی بیرمەند و تیۆریستێک بەخەیاڵی خۆی لە کتێبی دەق ئەستوور دا دایڕشتووە.\nلەم خوێندنەوەیەدا بڕیارە ھەوڵ بدەین جگە لەڕاستییە مێژووییەکان چ پێوەرێکی تر نەکەینە ئامڕاز و دەستاوێژی کارەکەمان. دەنا دیسان ئەو وێنەیە نمایشت دەکەینەوە، کە لەدێر زەمانەوە چاومان بە بینینی تێر بووە. ئەو چیرۆکەتان بۆ دەگێڕینەوە، کە وشەکانی عەمارەپۆ بوون.\nمەسەلەیەکی ڕوون و حاشاھەڵنەگرە، لە دنیای ئیمڕۆدا گەر خاوەنی دەوڵەت نەبیت، وا لە جیھان دا ھیچ قەبانێک ناتخوێنێتەوە... ھیچ دەنگ و ڕەنگ و کێش و سەنگێکت نییە. ھەر وەکو ئەوە وایە لە کۆڕێکێدا بیت و بتەوێ قسە بکەیت، کەس گوێت لێ نەگرێ، پەیامێکت ھەبێت و ڕێگەت نەدەن مایکرۆڤۆن بگریت بەدەستەوە... وەک ئەوەیە تۆ ھەیت و ئەوان چاویان نوقاندووە و ناتبینن، تۆ پڕ بە گەرووت ھاوار دەکەیت، ئەوان گوێیان بە لۆکە ئاخنیوە و دەنگت نابیستن..\nئەم ھەقیقەتە تاڵە وەک عەبایەکی چڵکن باڵی بەسەر سیاسەتی زلھێز و خاوەن بەرژەوەندییەکاندا کێشاوە و ھەرچی ناوی ماف و خۆشەویستی و ڕێزە بۆ مرۆڤ خراوەتە ژێر پۆستاڵی ڕەشیەوە. ئەم گەمە ناشیرینە ناونراوە یاسای نێو دەوڵەتیی/ سیستەمی جیھان و ستریۆتایپی سیاسەت لەسەر شانۆی جیھان !. خەت و خاڵی بۆ کێشراوە و ناوەندەکانی بڕیاردان بە پێوەری بەرژەوەندی خۆیان پێشوەخت لەسەری ڕێک کەوتوون و کاری پێ دەکەن. ئیمڕۆ لەسەر شانۆی سیاسەتی جیھانی یەک تاکە دیاردە بەرچاو دەکەوێ، ئەویش بریتییە لە بەرژەوەندی زلھێزەکان، ئەوانەی بوونەتە ئاغای جیھان، ئەوانەی خاوەن دەوڵەتن. لەدەرەوەی ئەم ھاوکێشەیە، ھەموو ئەوانی دیکە بە ڕوانگەیەکی جیاواز تر دەبینرێن و دەخوێندرێنەوە.\nلەم چرکەساتەی جۆلانە و چەرخوفەلەکی ھەڵسوڕاندنی ئەم جیھانە نەگریسەدا، گرفتی بێ دەوڵەتی بۆ بێ دەوڵەتان! بە زەقی بەدیار دەکەوێت... لە سەردەمانێکی دیاریکراوی سەرەتای مێژوودا ، ناسیۆنالیزم بە پۆزەتیف ھاتۆتە مەیدان و ڕۆڵ و مۆتیڤی ھەرە سەرەکی بەدەوڵەتبوونی زۆرینەی نەتەوەکانی لە ئەوروپا گێڕاوە...سەرباری ھەبوونی کۆمەڵێ سەرنجی جوداوازی ئێرە و ئەوێ لەسەر ئەوروپا!، ئەم کیشوەرە کە بەلای زۆربەمانەوە بە بەھەشتی لیبەرالیزم و دیموکراسی و مافی مرۆڤ و پێشکەوتن و زانست ناسراوە و دروستیش وایە! ھێشتا ھەر سەرقافڵەی دەستکەوتە بەھادارەکانی مێژووی مرۆڤایەتییە.... ھەموو دەستکەوتوو و ھەنگاوە ئەرێنییەکان دوای بەدەوڵەتیبوونی زۆری نەتەوەکان بەرھەم ھاتوون. دەنا پێشتر ئەوروپاش بە قۆناغێکی شەڕ و کوشتاری خوێناویدا تێپەڕیووە و کاولکاریی و برسێتی بەسەر خەڵکدا ھاتووە. بەواتای ئەوەی دەوڵەت داینەمۆی ھەنگاوە گەورەکان و گۆڕانکارییە زەبەلاحەکان بووە و بەردەوامیش ھەر ھەمان ڕاستیی دێفاکتۆیە.\nلەم کۆنتێکسەدا نابێت لەوە بێ ئاگابین، یان ناواقعیبین، کە دەوڵەتیش وەک ھەر داھێنان و دیاردەیەک لە مێژوودا، بە جۆرێک لە جۆرەکان جێی مشتومڕە. لە لایەک بوون و کار و پێناسەی بەرز و گرنگ دەنرخێندرێ و لە لایەن کەسانێکی دیکە بە دەزگایەکی خراپ و تۆقێنەرە پێناسە دەکرێ . زانا و تیۆریست ھەیە دەوڵەت بە گەورەترین داھێنانی مێژووی مرۆڤایەتی دادەنێ و ھەیشە بە دەزگایەکی داپلۆسێنەر و پارێزەری بەرژەوەندی ستەمکارانی دادەنێ... بەڵام واقیعی ژیان و بەرەوپێشچوون و فراژبوون سەنگی مەحەکە و دەوڵەتیش لەسەر زەمینی ئەم واقیعەدا بەھا و نرخ و گرنگی بۆ ھەر کەسێک بەدیار خستووە.\nلە ھەقەتدا جیاوازی بۆچوونەکان لەسەر دەوڵەت بۆ خۆی دیاردەیەکی ئاساییە، بەڵام تێکڕای مەسەلەکە لەوەوە سەرچاوەی گرتووە، ئەو نەتەوانەی لە ئەنجامی پرۆسێسی گەشەکردنی خۆیان بوونەتە دەوڵەتدار و گەیشتوون بەم ئامانجە و ئەم دەزگایەیان خستۆتە خزمەتکردنی خودی خۆیان و گەشەکردن و خۆشگوزەرانی ئایندەیان و دەزگای دەوڵەتیش ئەو ڕۆڵەی گێڕاوە، دەوڵەت بۆ ئەمانە بۆتە پێکھاتەیەکی سروشتی گرنگ و بەھاداری ناسنامەی نەتەوەییان و ڕەنگە ھەرگیز نەیەت بە خەیاڵیاندا بێ دەوڵەتی مانای چییە؟..\nئەو گەل و نەتەوانەیشی کە ھێزی دەرەکی/ کۆلۆنیالیزمی جیھانی دەوڵەتی بە زۆر و بە فرمێسک و خوێن بۆ قوت کردۆتەوە، یاخود لەسەر ھەژماری جەستە و خوێنی میللەتان تر بۆ ھەڵچنراوە، بە زۆری زۆردارەکی نەتەوەی تریش لکێندراوە بە دەوڵەتەکەیانەوە یاخود تێی خزێندراوە، ئەوانە دەوڵەتیان بۆ خۆیان کردۆتە دیاردەیەکی ئەزەلی و تا ڕادەی پیرۆزیی دەیپەرستن. ئەوانە دەوڵەتەکەیان کردۆتە بەھێزیترین چەکی دەستیان و ڕەوایەتی شەڕ و کوشتاری گەل و نەتەوە بێ دەوڵەتەکانی لێ وەردەگرن!.. نموونەکانی دەوڵەتی تورکیا و ئێران و عێراق و سووریا لەتەک کورد دا باشترین بەڵگەیە.\nلێرەدا بەخێرایی بەتایبەت فۆکس دەخەینەوە سەر دیاردەی دەوڵەت لە مێژووی گەلان و کیشوەری ئەوروپادا. ئەوروپاییەکان پێیان وایە دەوڵەت داھێنانێکی مۆدێرنەیە و تەواو ئەوروپاییانەیە و لێرەوە ھەنگاوە گەورەکانی شارستانەتی نراون و ئازادی لیبەڕاڵی و دیموکراسی و تەکنەلۆژیا و پێشکەوتنی زانست سەری ھەڵداوە.. ئەم بۆچوونە گەر ڕاستیشی تێدا بێت، ھێشتا ناتوانێ سیمای ڕاستەقینەی ئەوروپا یەک ڕەنگ بکات. لە ئەوروپای پاش دووەم جەنگی جیھانییەوە ھێشتا، سیستەمی پاشایەتی، کۆماری، دیموکراسی و نادیموکراسی ھەیە و سەردەمانێکیش سۆسیالیستی ھەبووە. ھەموو نەتەوەکانی ئەوروپا بە دادپەروەریی لە دەستکەوتەکانی ئەم شارستانێتی بەھرەمەند نەبوون... ئێمە دەبینین ھێشتا « کاتالانی، باسک، سکۆتی، گالیزی، کۆرسیکایی، بێرتۆنی، ئیرلەندی» و گەل و نەتەوەی تریش لەو ماف و دەستکەوتانە بێ بەش کراون کە کیشوەری ئەوروپای پێ ناسراوە!... ھەتا ئێستاش ڕێگە نادەنە ئەم نەتەوانە بگەنە ھەمان ئەو مافانەی خۆیان پێی گەیشتوون، کە سەربەخۆیی و بە دەوڵەتبوون خاڵی ھەرە زەقی جیاکەرەوەی نەتەوەی خاوەن دەوڵەت و نەتەوەی بێ دەوڵەتە...\nدەوڵەت بەگشتی لای زۆرینەی ھەرە زۆری میللەتانی ئەوروپا، دەستکەوتێکی گەورە و پیرۆزە. دەشێ لێرە و لەوێ کەسێک شتێکی پێچەوانەی وتبێ، یاخود کۆسمۆپۆلێتییانە بیری کردبێتەوە، لێ ھەموو ئەوانە نەیانتوانیوە لە بەھای دەوڵەت کەم بکەنەوە. وەک دەزانین زۆرینەی دەوڵەتانی ئەوروپا ئەندامی « یەکێتی ئەوروپا» ن و بروکسل پایتەختی ئەم یەکێتییەیە، کەچی ھەر نەتەوەیەک دەوڵەتی خۆی ماوە و میللەتیش سەرپشک بکرێ لە نێوان پاتەختی وڵاتەکەی خۆی و بروکسل دا، پایتەختەکەی خۆی ھەڵدەبژێرێ و گوێی لێ دەگرێ. بنۆڕن Friedrich Engels کە پێکەوە لەگەڵ Karl Marx مانیفێستی کۆمۆنیستیی نووسیووە و گوایە پرۆلیتاریاش خاوەنی دەوڵەت نییە، سەبارەت بە دەوڵەتەکەی/ ڕایخەکەی بسمارک دروستی کرد بۆ ئەڵمان دەڵێ: ئەمە ھەنگاوێکی بەرەوپێشچوونی مێژووییە. واتە پیرۆزی دەکات!..لەتەک ئەم هەموو ڕاستییانەدا، ھەتا ھەنووکە کەسمان نەدیوە بە شۆڤڵ و چەکوش بەربووبێتە گیانی دەوڵەتەکەیی و لەبەر خاتری فەرمایشتی فەیلەسووف و نووسەر و تیۆریستێک.!..یان ھەر دەق و تیۆرییەکی دیکەوە پەیکەرەکەی بڕوخێنێ. ڕاستی ئەوەیە، ناکرێ تۆیەک لە ژوورەکەی خۆتدا دانیشتووی بەخەیاڵ ھەموو ناسیۆنالیزمێک یاخود بوونە دەوڵەتێک بەوەی ھیتلەر و مۆسۆلۆنی بچوێنین!. دروست نییە پێت وابێت خەباتی نەتەوایەتی یۆنانی بۆ ڕزگاربوون لەدەست ھەژموونی تورکی عوسمانی ، وەک ڕەفتاری ناسیۆنالیزمی مۆدێرنی ئینگلیزە لەگەڵ خەباتی سکۆتی و ھی ئیسپانییە لەگەڵ کاتالانی و باسکی دا. ناکرێ ماتزینی و ھێردەر وەک میشل عەفلەق و کەمال ئەتاتورک تەماشا بکەیت!. ناکرێ وڵاتانی وەک سویسرا و سوید بخەیتە ڕیزی تورکیا و ئێران و عێراق و سوریاوە!...\nلە ئەوروپا جگە لە ئینگلیز و فەرەنسی کە مێژوویەکی دوورودرێژ و تایبەت بە خۆیان ھەیە. ئیدی ناسیۆنالیزمی لیبەڕاڵ وا بانگاشە دەکات کە لەگەڵ ئەوەدایە : یەکسانی گەلان و مافی تاک دەسەلمێنێ، چونکە ڕابەرەکانی ئەم ڕێبازە ماتزینی و گاریباڵدی و کافوری ئیتالی و ھێردەری ئەڵمانیی وایان بیر کردۆتەوە. دروستبوونی زۆربەی دەوڵەتەکانی ئەوروپا پاش ھەڵوەشانەوەی ئیمپڕاتۆرییەکان - ھابسبۆرگ- ی سەریان ھەڵداوە. لە نێوان ساڵانی1870-1914 دا 50 دەوڵەت لە جیھان دروست بووە ، لەوانە 16یان لە ئەوروپا بووە.\nساڵی 1918 لە کۆمەڵەی گەلان 60 دەوڵەت ئەندام بووە. پاشان ژمارەکان زیادبوون بۆ:\n(1920)——42 دەوڵەت ..(1945)—51 دەوڵەت. (9601)—82 دەوڵەت ..(1984)—61 دەوڵەت..( 2015)—193 دەوڵەت. بەلژیکا 1831 لە ھۆڵەندە جیابۆتەوە. نەرویج 1905 لەسوید، دوای ھەڵوەشانەوەی ئەو یەکگرتنەی نێوانیان لە 1814ەوە. ئایسلاند1924 لە دانیمارک دوای ھەڵوەشاندنەوەی یەکێتی نێوانیان. پێشتریش باسمان کرد یۆنان بە شەڕێکی خوێناوی 1830 سەربەخۆ بوو. ئیتالیا 1861 ئەڵمانیا 1871 ھەردوو دۆخێکی تایبەت بە خۆیان ھەیە وەک ئەزموونێکی سەربەخۆ بە شۆڕشی یەکگرتنەوە بوونە دەوڵەت بۆیە ناسراون بە ناسیۆنالیزمی Unifizieren/Sezessien ، رۆمانیا و سەرب و مۆنتگیرۆ 1878 و بولگاریا 1908 و ئەلبانیا 1913 و فینلەندە 1917 و پۆڵۆنیا، چیک، ئیسلاند، لێتلاند، لێتاون، شانشینی سەرب و کرواتیا و سلۆڤێنیا/ یوگوسلافیا1921- 1929و ئیرلەندە1922. کە شوورەویش داڕما بەدوای خۆیدا نزیکەی 20 کۆماری نوێی لێ کەوتەوە.\nپرنسپی ناسیۆنالیزمی لیبەراڵ لەگەڵ چەوساوە و ستەملێکراوە دژ بە چەوسێنەر و ستەمکار. سیاسەتی ناسیۆنالیستی یەک زمان کە لەلایەن ڕووسیاوە پێڕەوی لێ دەکرا لە وڵاتانی: ئۆکرانیا، بەشە داگیرکراوەکەی پۆلۆنیا، وڵاتانی بەلتیک، فینلەندە، دڕندانە بوو، ئەمەش ناسراوە بە ناسیۆنالیزمی Integralen و بریارەکەی Charles Maurresی فەرەنسییە. نابێ باز بەسەر راستیەکدا ھەیە بدەین، ئەویش ئەوەیە ، دوایی کۆتایی ھاتنی یەکەم جەنگی جیھانی ئەوروپا بە پێی خەونەکانی بیریار و پەیامبەرێکی ئازادیخواز و دیموکراس و لیبەڕاڵی وەک «ماتزینی» دانەڕژرایەوە! رێک نەخرا..\nتەماشا بکەن لیستی ئەو شوێنانەی کراونەتە دەوڵەت، ناوگەلێک ھەیە، بە ھەموو ڕووبەروو و ژمارەی دانیشتوانییەوە، ھێندەی شارۆچکەیەکی کوردستان نابێت، کەچی دەوڵەتە و خاوەنی دەنگ و ئاڵا و پاسپۆرت و دروای خۆیەتی. لەسەر شانۆی جیھانی دەنگ و سەنگ و ڕەنگی ھەیە. کەواتە کێشە لەوەدا نییە ڕووبەری وڵاتەکەت چەندە و ژماری دانیشتوانەکەی چەندە؟ بەڵکو لەوەدایە ئایا : تۆ لەو بازنەیەدایت، لەو سیستەمەدایت، ئەو بەرژەوەندی و یاسایانە دەتخوێنێتەوە کە تەرازووی یاسای نێودەوڵەتی وەک دەوڵەت دەتخوێنێتەوە؟ یاخود نا!... خاوەنی ئەو ڕەوایەتییە نێو دەوڵەتییەی کە سیستەمی جیھانی نەخشی بۆ کێشاوە؟...\nوەک دەبینین ھەر ئەم خاڵە ھەستیار و چارەنووسسازەیە - دەوڵەت و بێ دەوڵەت - وا دەکات، ئەو ھێز و لایەن و کەسانەی ڕێگریی دەکەن لە بەدەوڵەتبوونی کورد، یاخود داواکاری ناواقعییان ھەیە و خەونی پرتەقاڵی دەبینن و بە شەوارەی نێو کتێب کەوتوون! ، لە دیدی نەتەوەییەوە بەر ڕەخنە بکەون و بەرپرسیار بکرێن لە ئاست ڕێگریی و ئاستەنگ دروست کردن بۆ پرسی سەربەخۆیی کورد.\nکە تەماشای ئەم گرافیکە دەکەین، وا ڕووبەر و ژمارەی دانیشتوانی دەوڵەتگەلێکمان بەرچاو دەکەوێ ھێندەی دێگەڵەیە، کە ئێستا بۆتە سنووری فەرمی نێوان دوو ھێزی وەک پارتی و یەکێتی. ئەمەش پرسیارێکی جێی سەرسوڕمان نییە! ھێندەی خەوش و نەنگیی و ئنجا تاوانیشە. بەڵێ ئەوەی حیزبی کوردی دەرھەق بە چارەنووسی کورد دەیکات، تاوانێکە دەگەڕێتەوە بۆ سەرچاوەی ڕێکەوتنە بەدناوەکەی سایس پیکۆ!..\n١) خشتەی دەوڵەتە بچووکەکان و ٢) دەوڵەتە گەورەکانی جیھان\nلەم خشتەدا دەوڵەتگەلێک بەرچاو دەکەون، لەسەر نەخشەی جیھان بە زەڕەبین و GPS بەدوایاندا بگەڕێی نایدۆزیتەوە. کەچی دەوڵەتن و خاوەنی سیمبۆلەکانن. دەتوانن بەشداری پێشبڕکێ جیھانییەکانی ھونەر و وەرزش و ڕۆشنبیریی بکەن. تاکەکانی خاوەنی ناسنامە و پاسپۆرتن و بۆیان ھەیە گەشتی جیھان بکەن. ھاوڵاتی دەوڵەتی مۆناکۆی ھەرە بچووک بیت، یاخود ڕووسیا ھەرە گەورەی جیھان، لە نەتەوە یەکگرتووەکان خاوەنی یەک دەنگیت و یەک کورسیت...گەر دیقەتێ لە مێژووی جیھان بدەین، دیاردەیەکی نامۆ و جێی سەڕسووڕمان نییە، کاتێ جولەکە تا نەبووە خاوەن دەوڵەت چۆن ھەر تێھەڵدراوی مێژوو بوون... چین بەو گەورەیی و زەبەلاحییەی خۆیەوە، گەر قەوارەی دەوڵەتی لێ بستێنیتەوە، کێشی دەبێتە پووشێ!..\nبە پێودانگی یاسای نێودەوڵەتی، تۆی بێ دەوڵەت ھەمان گەمەت لەگەڵ دووبارە دەکرێتەوە. جا تۆ وەرە ھەزاران چیرۆک و ڕۆمانی ھەڵەبجە و ئەنفالت ھەبێت، باسی داستانی قارەمانێتی کۆبانیت لە ھەگبەدا بێت! قەڵای دمدم زیندوو بکەرەوە، بیخەرە بەردەم جیھان، نەتەوە یەکگرتووەکان، کۆمەگای نێودەوڵەتی، ھەموو ئەمانە ھیچ گوێگر و سەنگ و بەھایەکیان نییە. ھێندەی بروسکەیەکی دوو دێڕی قونسوڵی دەوڵەتێک نییە! بیکات،کە دانیشتوانەکەی ھێندەی نیوەی بەرزنجەش نەبێت!.\nبێدەنگی جیھان لە ئاست کیمیابارانی ھەڵەبجە 1989 و ڕزگارکردنی کوێت ساڵی 1991 بەڵگەی زیندووی ئەم ڕاستییەن...\nکورد و نەتەوەکانی تری بێ دەوڵەتن! کاراکتەرێکی سەر شانۆی سیاسی و ئەندامی UNO نین، بۆیە گێجی مافی مرۆڤیش نایان خوێنێتەوە. ئەمەش واقیعە نەک قسەی ناو کتێب و خەیاڵ پڵاوی ژوورە تاریکەکانی سیاسەت و دروشمی بریقەدار و فەنتازیای فەیلەسووف و نوسەران ..\nنووسەرێک دەڵێ: « بە بێ دەوڵەتێکی بەھیز، بازاڕی ئازاد نابێت، تەنیا دەوڵەتێکی بەھێز دەتوانێ مافی ئازادی و بنچینەیەیی بە متمانەوە گەرەنتی بکات. ھەر تەنیا بەم شێوە مافی ھەڵسوکەوت و خاوەندارێتی خۆیی کاروباڕی بازاڕێکی کراوە و ئازاد مسۆگەر بکرێت.. بۆ ڕاپەڕاندنی ئەمانەش دەوڵەت پەنا بۆ دادگا و پۆلیس و ھێزی چەکدار دەبات. ئەمانیش سەرگەرمی دابینکردنی ئاسایشی ناوەوەو دەرەوە دەبن، کە لەسەر وەختی Adam Smithەوە وەک ئەرکێکی دەوڵەتی بۆتە جێی تێگەیشتن و کارپێکردن..\nگەلۆی ھاوخوێن و ھاوزمانی کوردم:\nکورد نەتەوەیەکی ھەرە کۆنی ڕۆژھەڵاتی ناوینە ، لە ئێستادا زیاتر لە 60 ملیۆن کورد ھەیە. ژمارەی کورد لە « پۆڵەندی و ئەرجەنتنی و کەنەدی و ھۆڵەندی زیاترە»...کوردستان وڵاتیی مێژوویی نەتەوەی کوردە. ڕووبەرەکەی نزیکەی 500,000 km . ھەشتەمین وڵاتە لە ڕووی ڕووبەرەوە ، یەکسانە بە:« ئەڵمانیا و یابان و دوو ھێندەی فەڕەنسا» یە. لە «ئیتالیا و بەریتانیا وسەنگال» گەورەترە...4 جار لە کۆریای باشوور و 10 جار لە سویسرا و50 جار لە لوبنان گەورەترە...\n160 km ھەزار کیلۆمەتری دارستانە، کە دەکاتە%39 ڕووبەرەکەی. ھەر 122 کەس لەکوردستان لەسەر یەک کیلۆمەتر دووجا دەژین. کوردستان وڵاتێکی شاخاوی دڵفڕێنە بەرزترین لوتکەی چیای ئاگرینی5137 مەترە و سەرچاوەی ئاو و ڕووباری زۆرە، دیجلەو فورات و زێی گەورە و بچووک و رووباری سیروان و دەریاچەی وان و دوکان و دەربەندیخان و ... ھتد.ھاوکات وڵاتێکە دەوڵەمەندە بە نەوت و بڕی 100 ملیۆن بەرمیل نەوتی یەدەگی ھەیە و کە دەکاتە %7,5 نەوتی جیھان و لە ڕیزی 8 مین وڵاتانی خاوەن نەوتدایە.\nکوردستان خاوەنی کەرەسەی خاوی بەھاداری تر و ھەڵکەوتێکی جیۆپۆلەتیکی گرنگی ھەیە لە ڕۆژھەڵاتی ناوین. مەڵبەندێکی شارستانێتی کۆن و لانکی گەلێ ئایینی ئاسمانییە. ئەمانە و کۆمەڵێ تایبەتمەندی تریش بۆ چرکەساتێ بھێنە بەرچاوی خۆت ..! بێ گومان نابێت بە ھیچ جۆرێک دڕندەیی و نامرۆڤی داگیرکەران و دوژمنانت لە یاد بچێت. وەک وتراوە: نەتەوە پێویستی بە دوژمنە، بەو هۆیەوە ئاسانکاریت بۆ ساز دەبێت لە گەڕان بە دوای ناسنامەی نەتەوایەتی خۆیی دا. جا بە هەق کورد پێویستی بە ھیچ گەڕانێک نییە،چونکە لە مێژساڵە لەبەردەم ھەڕەشەی لەناوبردنی 4 دەوڵەتی دوژمندایە...\nئنجا بە کاوەخۆوە و بە قوڵی بیربکەرەوە و خۆت بەراورد بکە بە ڕۆڵەی نەتەوەیەکی خاوەن دەوڵەت..! لە خۆت بپرسە من بۆ بێ ناونیشان و ئەو بۆ خاوەن ناو و نیشانە؟!!!..لە ئاکامدا دەگەینە ئەو وێستگەیەی کە تۆ ئێستا وەک کەسێکی هوشیار و بە ئاگا و خاوەن زانیاری و ڕۆشنبیریی ئیستێک بکەیت و بپرسی لە خۆت:\nبێ دەوڵەتی بۆ من واتای چی؟ بێ دەوڵەت بەرەو کوێی ئەم جیھانە ژیان دەئاژووم و چۆن دەبێت منداڵەکانم و نەوەی نوێ لە ئێستا و ئایندەدا ھەر بێ دەوڵەت بمێننەوە ؟ بێ دەوڵەتی چی لێ زەوت کردووم و چ کەلێنێکی خستۆتە کەسایەتی و ناسنامەکەمەوە؟ پێویستە چ بکەم بۆ ئەوەی نەوەکانمان لە ئێستای منی بێ دەوڵەتەوە ببنە ئەوسای ئەوانی دەوڵەتدار!؟.. بۆ ئەوەی نەوەکانمان ببنە خاوەن شکۆ و ئابڕوو و ڕزگاریان بێت لەو گرێ دەروونییەی لە دێر زەمانەوە، وەک خۆرکە ئێمەی داخۆران کردووە؟، قوتاریان بێ لە دەیان و سەدان دەرد و گرفتی دیکە..هەستیارترین پرسیار،ئەی ئەگەر دەوڵەت هێندە گرنگە، بۆ حیزب و لایەنە کوردی و کوردستانییەکان بە فەرمی نەیانکردۆتە ستراتیژی نەگۆڕ و سەرەکی خۆیان؟. ئەی بۆ لە ناو کوردی نیشتمان داگیرکراو و دابەشکراودا، بایەخ بۆ دەوڵەت خراوەتە پەراوێزەوە؟!،، بۆ گیان و باوەڕی نەتەوایەتی بەو ئەندازە گەورە و شێوازە نا ئەقڵانی و دڕندەییە دژایەتی دەکرێ و ناوەڕۆک و سیمای دەشێوێندرێت؟!..\nئاخر دەبێت ئەو ڕاستییە مێژووییە باش بزانی و لێی تێگەشتبێتی: هەر خەبات و تێکۆشانێکی کوردی و کوردستانی، بۆ ئامانج و ستراتیژی سەربەخۆیی و بەدەڵەوتبوون نەبێت، قومارکردنە، بازرگانییە، بە قوربانیدانی ڕۆڵەی کوردە،درۆکردنە، لادانە لە ئەرک و پەیامی بنەڕەتی کوردایەتی.. کاولکاری و مێژوویەکی ڕەشە.\nبۆ یادی 30 ساڵەی ڕاپەڕین قسەی تریش هەیە\nبەرەی “جود” و هەڵوێستێکی مێژوویی ” پاسۆک”\nدەوڵەتەکەی ئەسەد و سنوورەکانی


لەسەر كەیسی كوشتنی ژن و پیاوەكەی گەڕەكی شۆراودادگای كەركوك بڕیاری لە سێدارەدانی بۆ دوو كەس دەركرد\nكەركوك/ 18ی تشرینی دووەمی 2021/ بەردەم ماڵی ئەو ژن و پیاوەی لەنێو ماڵەكەی خۆیاندا كوژران. فۆتۆ: تایبەت بە كەركوك ناو\nپێنجشەممە 19ی ئایاری 2022، دادگا لە دانیشتنێكیدا بۆ دۆسییەی هەریەكە لە نوری بەدر جاسم و عەباس فازڵ ئەحمەد كە هاوژینی یەكتر بون، بڕیاری لە سێدارەدانی بۆ هەریەكە لە ویسام سەڵاحەدین عەلی فەتاح بەیاتی و عەبدولودود لەیس كرومی دەركرد، ئەوەش بەپێی ماددەی 406 لە یاسای سزادانی عیراقی.\nبەپێی بڕیارەكەی دادگا، كە كۆپییەكی دەست (كەركوك ناو)، كەوتووە، هەردوو تاوانبار، بە دوجار لە سێدارەدان سزادراون، جارێكیان لەسەر كەیسی نور بەدر جاسم و جارێكیش لەسەر كەیسی عەباس فازڵ ئەحمەد. سكاڵاكەش لەلایەن كەسوكاری ئەو دوو هاوژینەوە تۆماركرابوو.\nبەپێی بڕیارەكەی دادگا هەردوو تاوانبار، بە دوجار لە سێدارەدان سزادراون، جارێك لەسەر كەیسی نور بەدر جاسم و جارێك لەسەر كەیسی عەباس فازڵ ئەحمەد\nژن و پیاوەكەی شۆراو بۆچی سەربڕدراون؟\nپۆلیس دانپێدانانی سێ تۆمەتبار بڵاودەكاتەوە


📕 ئینسایکلۆپیدیا ئەلقاعیدە پەڕتووکیانە\n📅 کاتوو تۆمارکەردەی Dec 20 2011 11:03PM\n👁 ئی بابەتە 9,668 جارێ وینیان\nزنار تەها 2006 [ زیاتەر... 👁] 📕 ✖ 0 0 ✔ 99% ✍ هـ.ب. 20-12-2011 23:03:37\n📕 ئینسکلۆپیدیای مێژوونامە بەرگی 1 پەڕتووکیانە\n📅 کاتوو تۆمارکەردەی Dec 3 2015 10:29AM\n👁 ئی بابەتە 4,512 جارێ وینیان\nنووسینی: عەلی کەندی بڵاوکراوەی بەرێوەبەرایەتی چاپ [ زیاتەر... 👁] 📕 ✖ 0 8 ✔ 99% ✍ م.ب. 3-12-2015 10:29:35\n📕 ئینسکلۆپیدیای مێژوونامە بەرگی 2 پەڕتووکیانە\n📅 کاتوو تۆمارکەردەی Dec 3 2015 10:40AM\n👁 ئی بابەتە 3,894 جارێ وینیان\nنووسینی: عەلی کەندی بڵاوکراوەی بەرێوەبەرایەتی چاپ [ زیاتەر... 👁] 📕 ✖ 0 18 ✔ 99% ✍ م.ب. 3-12-2015 10:40:44\n📕 ئینسکلۆپیدیای مێژوونامە بەرگی 3 پەڕتووکیانە\n📅 کاتوو تۆمارکەردەی Dec 3 2015 10:45AM\n👁 ئی بابەتە 3,825 جارێ وینیان\nنووسینی: عەلی کەندی بڵاوکراوەی بەرێوەبەرایەتی چاپ [ زیاتەر... 👁] 📕 ✖ 0 19 ✔ 99% ✍ م.ب. 3-12-2015 10:45:24\n📕 ئینسکلۆپیدیای مێژوونامە بەرگی 4 پەڕتووکیانە\n📅 کاتوو تۆمارکەردەی Dec 3 2015 10:53AM\n👁 ئی بابەتە 4,008 جارێ وینیان\nنووسینی: عەلی کەندی بڵاوکراوەی بەرێوەبەرایەتی چاپ [ زیاتەر... 👁] 📕 ✖ 0 20 ✔ 99% ✍ م.ب. 3-12-2015 10:53:53\n👁 ئی بابەتە 16,334 جارێ وینیان\n📕 ئەنسیکلۆپیدیای هەولێر - بەرگی 01 پەڕتووکیانە\n📅 کاتوو تۆمارکەردەی Mar 9 2011 2:32PM\n👁 ئی بابەتە 6,862 جارێ وینیان\nئینسکلۆپیدیای هەولێر پێکهاتووە لە (10) بەرگ لیژنە [ زیاتەر... 👁] 📕 ✖ 0 8 ✔ 99% ✍ هـ.ب. 9-3-2011 14:32:17\n📕 مەوسوعەی جودی بۆ چەمک و زاراوەکانی سەردەم پەڕتووکیانە\n📅 کاتوو تۆمارکەردەی Oct 9 2013 9:11PM\n👁 ئی بابەتە 17,357 جارێ وینیان\nمەسعود عەبدولخالق 2008 [ زیاتەر... 👁] 📕 ✖ 0 0 ✔ 99% ✍ هـ.ب. 9-10-2013 21:11:46


فەرهاد فەرج کێ بوو، بۆچی تیرۆرکرا؟\nفەرهاد فەرەج ئەمین، نووسەر و ئەکتیڤیستی سیاسیی لە شەوی ١٧-١٠-١٩٩٩ لە بەردەمی ماڵەکەی خۆیدا لەلایەن دوو تیرۆریستی ئیسلامییەوە بە دەمانچەی بێدەنگ تیرۆرکرا.\nفەرهاد فەرەج ئەمین٤-٩-١٩٦٦لە ناو خێزانێکی دەستکورت و هەژاردا چاوی بەژیان هەڵهێنا. خوێندنی سەرەتایی و ئامادەیی لەشاری سلێمانی تەواوکرد. فەرهاد لە تەمەنی ١٥ ساڵییەوە تێکەڵ بە دنیای خوێندنەوە و سیاسەت بوو. چەوسانەوە و هەژاری، ئەو دیاریدانە بوون کە فەرهادیان ڕاکێشایە ناو دنیای پڕ لە جەنجاڵی سیاسەت و خوێندنەوەوە. فەرهاد لەناو کتێبەکاندا بەدوای دۆزینەوەی هۆکان و ڕێگاکانی چارەسەرکردن و بنەبڕکردنی هەژاری و چەوسانەوەدا دەگەڕا. لە ساڵی ١٩٨١دا بە ئەدەبیاتی گروپە چەپە نهێنییەکانی کوردستانی ئەوسەردەمە ئاشنا دەبێت وپەیوەندییەکی دۆستانەیان لەگەڵدا دروستدەکات و لە خەباتی دژی ڕژێمی بەعس ئەوگروپانەدا بەشداری دەکات. لە خۆپیشاندان و مانگرتنە جەماوەری و خوێندکارییەکانی ساڵانی ١٩٨٢-١٩٨٣ و ١٩٨٤دا چالاکانە بەشداری دەکات. بەشداری چالاکانەی فەرهاد لە کاری سیاسیی و خۆپیشاندانەکاندا، بەزوویی لەلایەن دام و دەزگا ئەمنییەکانی ڕژێمی بەعسەوە دەخرێتە ژێر چاوەدێرییەوە و لە ١٥-١٠-١٩٨٦دا لەلایەن مدیریەتی ئەمنی سلێمانییەوە دەستگیر دەکرێت و دەخرێتە ژێر ئەشکەنجەو ئازارێکی دڕندانەوە، بەڵام فەرهاد خۆڕاگرانە لەبەر ئەشکەنجەو ئازاری جەلادەکانی ڕژێمی بەعسدا خۆی ڕادەگرێت و هیچ نهێنییەک لەسەر کاروچالاکییە سیاسییەکانی هاوڕێکانی نادرکێنێت. بەم هۆیەشەوە شەش جار فەرمانی ئازارو ئەشکەنجەی بۆ نوێ دەکەنەوە و سەرئەنجام لەژێر ئازارو ئەشکەنجەیەکی زۆردا ناچاری دەکەن ددان بەوەدا بنێت کە لەدژی دەسەڵاتی دیکتاتۆرانەی بەعس خەبات دەکات و بەو هۆیەشەوە بە ١٥ ساڵ زیندانی بەسەردا دەسەپێنرێت.\nئازارو ئەشکەنجەیەکی زۆر، پاشانیش سەپاندنی ١٥ ساڵ زیندان بەسەر گەنجێکی بیست ساڵەدا، کە پێش لە دەستگیرکردنەکەی، تەنها ١٥ ڕۆژ بوو چووبووە ژیانی هاوسەرییەوە، کە ئەمە یەکێک لە تراژیدترین چیرۆکەکانی ژیانی ئەو گەنجە شۆڕشگێڕ و یەکسانیخوازەیە، بەڵام ئەو ڕووداوە تراژیدییە لە ژیانی فەرهادی گەنجدا نەیتوانی ئاسۆکانی خەبات و تێکۆشان لەبەرچاویدا ون وتاریک بکات و کۆڵی لەخەبات و تێکۆشان بۆ ئازادی و عەدالەتی کۆمەڵایەتی پێبدات. بەوحاڵەوە، فەرهاد لە زینداندا نەک هەر بۆچوونی خۆی لەبارەی ئەوەوە نەگۆڕی کە زیندانەکان و ئەشکەنجەخانەکان، پێویستییەکانی کۆمەڵگە نین و دەبێت ڕۆژێک جەماوەری چەوساوە و مافپێشێلکراو بەسەر دەسەڵاتدارە دیکتاتۆرو جەلادەکانیاندا وێرانی بکەن، بەڵکو بڕوای تەواوی بەوە هێنا کە هەتا زیندانەکان و ئەشکەنجەخانەکان هەبن مرۆڤ لە کۆیلایەتی دەسەڵاتدارە خوێنمژەکان ڕزگاری نابێت. ئەو تێگەیشتنەش بووە هۆی ئەوە کە تا دوایین ساتەکانی ژیانی خەبات لە پێناوی ئازادی و ڕزگاری مرۆڤی چەوساوە لە کۆت وزنجیری کۆیلایەتی دەسەڵاتدارە چەوسێنەرەکان درێژە پێبدات.\nپاش زیاتر لە ٢ ساڵ زیندانی و ئەشکەنجەدان، سەرئەنجام لە لێبووردنێکی گشتی سەدامدا بۆ زیندانییە کوردەکان، فەرهاد فەرەج لە ١٤-٩-١٩٨٨ دا حوکمی ١٥ ساڵ زیندانەکەی لەسەر هەڵگیراو ئازادکرا. ئازادبوونی فەرهاد، هاوڕابوو لەگەڵ تاریکترین ڕۆژەکانی مێژووی کوردستاندا؛ لەلایەک هەڵبجە کیمابارانکرابوو، لەلایەکی دیکەشەوە پرۆسەی عەمەلیاتی ئەنفالی بەعس، ئاشبەتاڵی بزووتنەوەی چەکداری کوردایەتی، ڕەشبگیر، ئیعداماتی بەکۆمەڵ، میلتاریزەکردنی کوچەو کۆڵانەکانی شارەکانی کوردستان، وێرانکردنی گوندو شارۆچکەکان دەستیپێکردبوو. ئەو دیمەنە دڕندەو ترسناکانە کە ڕژێمی بەعس لەوڕۆژگارەدا لە مێژووی کۆمەڵگەی کوردستاندا وێنای کردبوون، نەک هەر پاشکەشەیان بە فەرهاد نەکرد لەخەبات و تێکۆشان، بەڵکو زیاتر هاندەرێک بوون بۆ ئەوە کە فەرهاد بە شێوازێکی نوێ و لەهەلومەرجێکی ترسناکتردا درێژە بە دژایەتیکردنی ڕژێمی دڕندەی بەعس بدات.\nپاش ئازاد بوونی فەرهاد لەزینداندا، ناچار بوو کە زۆر بە نهێنی کارە سیاسییەکانی درێژە پێبدات؛ پەیوەندییەکانی لەگەڵ هاوڕێکانی نهێنی بکاتەوە، ماڵەکەی لەم گەڕەک بۆ ئەو گەڕەک و لەم کۆڵان بۆ ئەو کۆڵان بگوازێتەوە. کتێب و نووسراوە نهێنی و یاساغەکانی ئەوڕۆژگارە لە شوێنە تایبەتەکاندا بشارێتەوە. لە دۆخێکی دژواری لەوجۆرەدا، فەرهاد کۆڵی لە خوێندنەوەی ئەو سەرچاوانە نەدا کە ئەگەر دەزگا ئەمنییەکانی ڕژێم لە هەرماڵێکدا بەردەستیان بکەوتبیا، خانووەکەیان بە شۆفڵ دەڕوخاند و خاوەن ماڵەکەشیان بۆ هەتەهەتایە بێسەروشوێن دەکرد. فەرهاد پەیوەندییەکانی خۆی لەگەڵ گروپە کۆمۆنیستی و چەپە نهێنییەکانی ئەو ساڵانەدا درێژە پێدا.\nبەشداری چالاکانەی لەڕاپەڕینی ئازاری ١٩٩١دا کرد و یەکێک لە دامەزرێنەرەکانی شورای گەڕکی سەرشەقامی سلێمانی بوو. چالاکانە لەکاروبارە سیاسیی و ئیدارییەکانی ئەوشورایەدا بەشداری دەکرد. لەخۆپیشاندانی بزووتنەوەی شوراکان لەدژی دەسەڵاتی دیکتاتۆرانەی پارتی و یەکێتی و بەرەی کوردستانی لە ڕۆژەکانی ١٨ و ١٩ مارچی ١٩٩١دا بەشداریکرد.\nپاش ڕۆژانی ئاوارەیی و تێکشکانی بزووتنەوەی شوراکان، سەرسەختانە دژی ئەو مەیلە سیاسییە شکستخواردووە چەپگەرایی وەستایەوە کە بزووتنەوەی شورایی و شوراکانی بە بزووتنەوەیەکی کۆنەپەرست و ناشناڵیزم تۆمەتبار دەکرد. پاش ئەوەی فەرهاد نائومێد بوو لەوە کە زۆربەی هەرەزۆری کۆمۆنیستەکان و چەپەکان پشتیان لە بزووتنەوەی شوراکانکردووە و بزووتنەوەی شوراکان ناتوانێت جارێکی دیکە هەستێتەوە، لە ناو بزووتنەوەی کۆمۆنیستیدا گەڕا بە دوای هاوبیروبۆچوونەکانی خۆی و لەگەڵ چەند هاوڕێیەکیدا شانەیەکی بجووکیان لەژێر ناوی " کرێکارانی کۆمۆنیست "دا پێکهێناو چەند بەیاننامەو ڕاگەیاندنێکیان بڵاوکردەوە. پاشان لە ڕۆژی ٨ی مارسی ساڵی ١٩٩٢دا دوو بەیاننامەی هاوبەشیان لەگەڵ " ئەڵقەی پێشڕەوانی کۆمۆنیست "دا بڵاوکردەوە و لە بەیاننامەی دووەمیاندا بە تووندی ئیدانەی " بزووتنەوەی ئیسلامی "یانکرد لەسەر دڕاندنی پۆستەرەکانی ئەو مەراسیمەو هەڕەشەکردنی چەکدارەکانی بزووتنەوەی ئیسلامی لە هەڵسوڕێنەرانی مەراسیمەکە لە هەڵبجەدا.\nپاشان هەردوو شانەکە [ کرێکارانی کۆمۆنیست و پێشڕەوانی کۆمۆنیست ] یەکیانگرت و گروپی " یەکێتی کرێکارانی کۆمۆنیست "یان لە ٥ی نیسانی ١٩٩٢دا ڕاگەیاند. ئەم گروپە، سەرەڕای بچووکی و کەمی ئەندامەکانی، بەڵام یەکێک بوو لە گروپە چالاکەکانی بزووتنەوەی کۆمۆنیستی کوردستانی دوای ڕاپەڕین و بەتووندی دژایەتی دەسەڵاتی دیکتاتۆرانەی پارتی و یەکێتی و ڕەوتە هەلپەرستەکانی بزووتنەوەی کۆمۆنیستی دەکرد. لەسەر پێشنیاری فەرهاد و دوو ئەندامی دیکەی ئەم گروپە، گۆڤارێکی مانگانە وەک زمانحاڵی ئەم گروپە بە ناوی " شۆڕشی کرێکاری " بڵاوکرایەوە. فەرهاد یەکێک بوو لە دەستەی نووسەرانی ئەم گۆڤارە.\nفەرهاد تەنها نووسەرێک نەبوو کە بیروبۆچوونەکانی خۆی بنووسێتەوە، ئەو بڕوای بە نووسینی بێ کردار نەبوو، بەڵکو ئەو کەسێکی پراکتیکیش بوو. ئەوەی کە دەینووسی و ئەوەی کە قەناعەتی سیاسیی پێی هەبوو، بە کردەوەش جێبەجیی دەکرد. ئەو لە ژمارە ١ و ٢ی گۆڤاری شۆڕشی کرێکاریدا دوو وتاری بە ناوی خوازیاری " بڕیار جەمال "ەوە نووسی وپاشان بیروبۆچوونەکانی خۆی خستە قاڵبی پراکتیکییەوە. لە وتاری دووەمدا باس لە ڕیشەو هۆیەکانی بێکاری لە کۆمەڵگەی سەرمایەداریدا دەکات و دروستکردنی ڕێکخراوەو یەکێتییەکانی بێکاران دەکاتە میکانیزمێک بەدەستی جەماوەری بیکارەوە بۆ ڕووبوونەوە لەگەڵ گیروگرفتی بێکاری لە کۆمەڵگەدا. بەدوای ئەم وتارەدا، فەرهاد لەگەڵ چەند هاوڕێیەکی چالاکانە بۆ دروستکردنی "یەکێتی بێکاران " لە کوردستاندا دستبەکار بوو. پاش دەستێوەردانی ڕێکخراوە چەپەکانی سەر بە کۆمۆنیزمی کرێکاری لە کارەکانی ئەو ڕێکراوە جەماوەری و پیشەییە، فەرهاد و چەند هاوڕایەکی جیا بوونەوە و " ڕێکخراوی بێکارانی کوردستان"یان دروستکرد.\nفەرهاد چالاکانە لە ڕێکخراوی بێکارانی کوردستاندا دەستبەکار بوو. لەکاتێکدا کە دوو گەمارۆی ئابوریی ئەنجومەنی ئاسایشی سەربە نەتەوەیەکگرتووەکان و ڕژێمی بەعس ژیان و گوزەرانی خەڵکی کوردستانیان هێنابووە خوارەوە بۆ ژێر هێڵی هەژاری و شەڕ و گەمارۆی خواردەمەنی پارتی و یەکێتیشی بۆ زیاد بوو، فەرهاد هەوڵی دەدا لە ڕێگای ڕێکخراوی بێکارانەوە، جەماوەری بێکار و هەژاری ناوچەی سلێمانی بە داخوازییە هەرەسەرەتاییەکانیان کە بریتی بوو لە دابینکردنی خواردەمەنی و سوتەمەنی، ئاشنا بکات و بۆ خەباتێکی ئابوریی ڕێکیان بخات.\nفەرهاد بڕوای وا بوو کە جەماوەری هەژار و بێکار لە کوردستاندا تەنها لەڕێگای ڕێکخراوبوون و هاتنە سەرشەقامەوە دەتوانن داخوازییە ئابورییەکانیان بە سەر پارتی و یەکێتیدا بسەپێنن و ژیانێکی مرۆڤانە بۆ خۆیان و خێزانەکانیان دابین بکەن. لەو تێگەیشتنەوە بوو کە بەردەوام بە نووسین و بە لێدوان و بە ڕێکخستنی کۆبوونەوە جەماوەرییەکانی بێکاران، هەوڵی هوشیارکردنەوەی ئەو بەشە لە کرێکارانی کوردستانی دەدا.\nفەرهاد تەنها هەڵسوڕاوێکی بواری خەباتی دژی بێکاری و دامەزرێنەری ڕێکخراوە جەماوەرییەکان نەبوو، بەڵکو بە تەنیشت ئەوانەوە، بەردەوام خەریکی کارو چالاکی سیاسیی و بردنە سەرەوەی ئاستی هوشیاری سیاسیی و تیۆری خۆیشی بوو. لە گۆشەیەکی ژورە هەژارانەکەیدا شێڵفێکی پڕ کردبوو لە کتێبەکانی مارکس، ئەنگلس، لێنین و نووسەرانی مارکسیستی دیکە.\nفەرهاد بە هەردوو زمانی عەرەبی و فارسی دەیخوێندەوە. بن هەنگڵی هەمیشە پڕ لە ڕۆژنامەکانی کوردستان بوو. هەمیشە کتێبێک لە دەستیدا بوو. ئەو تامەزرۆی خوێندنەوە و گفتوگۆی سیاسیی و فیکری بەردەوام بوو. ڕۆژانە بە ووردی بە دوای ڕووداوە سیاسییە ناوخۆیی و ناوچەییەکاندا دەچوو. پاشان گفتوگۆی لەسەر دەکردن، یان بۆچوونەکانی خۆی لەسەریان لە وتارێکدا دەنووسییەوە.\nکێشەی نەبوونی ئازادی بیروڕا دەربڕین، ئازادی سیاسیی و چاپەمەنی لە کوردستانی دوای ڕاپەڕینی ئازار، ئەو کێشانە بوون کە هەمیشە بیرو هۆشی فەرهادیان بەخۆیەوە خەریک کردبوو. فەرهاد بۆچوونی وابوو کە پارتی و یەکێتی، بەرەی کوردستانی و حیزبە ئیسلامییەکان، لەهەڵوێست و مامەڵەیاندا لەگەڵ ئازادییە سیاسییەکان، ئازادی چاپەمەنی و ئازادی بیروڕادا،جیاوازییەکیان لەگەڵ ڕژێمی بەعسدا نییە. لەو سۆنگەیەوە، لەهەموو خۆپیشاندان و ناڕەزایەتییەکی سیاسیی دژی پارتی و یەکێتی بەشداری دەکرد، یان بە نووسینی وتارێک دژیان دەوەستایەوە. ساڵی ١٩٩٣ لە وتارێکدا، کە بە ناوی خوازراوی [ بڕیار جەمال ] لە گۆڤاری " شۆڕشی کرێکاری "دا بڵاویکردەوە، بە ڕاشکاوانە دەڵێت :" ئەم حیزبانە لە هیچ کاتێکدا دەستیان لە گرتن و کوشتن و ڕاونانی نەیارانی سیاسی خۆیان بەرنەداوە، جائیتر ئەو نەیارانە لەدەرەوەی حیزبەکان و لایەنەکانی خۆیان بووبن، یان لەناو خۆیاندا بووبێت. مێژووی ئەمانە پڕە لەو نمونانەی کە چەندەهاجار تاوانی سەرکوتکردنی ئازادی سیاسییان لە خۆیان پیشانداوە.... میژووی بۆرژوازی ناسیۆنالیزمی کورد، لەدژی ئازادی سیاسی و لەدژی مافەسەرەتاییەکانی خەڵکی زەحمەتکێشی کوردستان چەندە کۆنە و چ ڕابردوویەکی درێژی هەیە. وە ئێستاش درێژەی پێدەدرێت. ئەمانە هەموویان ئەوە دەردەخەن کە هات و هاواری بەرە و پەرلەمانی کوردستان لەسەر ئازادی و دیموکراتی و مافی مرۆڤ و فرەحیزبی، چەند درۆ و ڕیاکارانەیەکی ڕووت و بێ پەردەیە و تەنها بۆ بەلاڕێدا بردنی بیری کۆمەڵانی زەحمەتکێش و بۆ مراندنی ناڕەزایەتییەکانی کرێکاران و خەڵکی دەستتەنگی کوردستانە... بەڕاستی ئەمە جگە لە وەفاداربوون بە کردەوەکان ڕژێمی بەعس و دەستورەکەی ئەو هیچی تر نییە - بەرەو حکومەتی هەرێم و هێرش بۆ سەر ئازادییە سیاسییەکان - بڕیار جەمال؛ گۆڤاری شۆڕسی کرێکاری ژمارە چوار، نیسانی ١٩٩٣* ".\nجگە لە ڕەخنە سیاسییەکانی لە بەرەی کوردستانی و حکومەتی هەرێم، فەرهاد بڕوای تەواوی بەوە هەبوو کە کێشەی کورد، کێشەیەکە دەبێت کۆمۆنیستەکان و بزووتنەوەی سۆشیالیستی لە کوردستاندا هەڵوێستی ڕاشکاوانەی لەسەر وەربگرێت. ئەو بڕوای وابوو کە کێشەی کورد، کێشەیەکی سیاسیی و بابەتییە لە هەر چوار وڵاتی عێراق، ئێران، تورکیا و سوریادا و دەبێت لە ڕوانگەیەکی سۆشیاڵیستییەوە چارەسەر بکرێت. ئەو هەمیشە پارتی و یەکێتی و حیزبەکانی دیکەی بزووتنەوەی کوردایەتی لەوێوە دەدایە بەر ڕەخنە کە دەیانەوێت لەسەر کێشەی کورد سات و سەودا و مامەڵە لەگەڵ داگیرکەرانی کوردستاندا بکەن، یان کیشەکە بۆ بوونە شەریکە ئابوریی و بازرگانی خۆیان لەگەڵ دەوڵەتی ناوەندی، یان لەگەڵ وڵاتانی دەوروبەردا بەکار بهێنن. لەو ڕووەوە بە تووندی هەم دژایەتی ئەوانیدەکرد و هەم بڕوایش وابوو کە بەکردەوە دەبێت دژایەتی دەستێوەردانەکانی هەر چوار ڕژێمی عێراق، ئێران، سوریا و تورکیا لە دۆخی سیاسیی کوردستاندا بکرێت. لەو تێگەیشتنەیەوە بوو کە لەگەڵ کۆمەڵێک چالاکی سیاسیی دیکەدا لە ٢٢- ٣- ١٩٩٥دا **لەبەردەم بارەگای نەتەوە یەکگرتووەکان لە شاری سلێمانی خێمەیان هەڵداو دەستیانکرد بە مانگرتنێکی یەک هەفتەیی و داوای کشانەوەی سوپای تورکیایان لە هەرێمی کوردستاندا کرد.\n* بەداخەوە لاپەڕی ٣١ و ٣٢ی هەمان گۆڤارم لا نەماوە کە هەموو وتارەکەی فەرهادی لە خۆ گرتووە و تەنها سێ بەشی وتاری ناوبراوم لەبەردەستدایە.\n** بە تەواوی دڵنیا نیم کە ئایا مانگرتنەکە لە ٢٢-٣-١٩٩٥ دا بوو یان زووتر، ئەو ڕۆژەشم لە ڕووی یادەوەری مێشکمەوە تۆمارمکردووە، بەڵام ئەو بەڕێزانەی کە لەو مانگرتنەدا بەشدار بوون، ڕەنگە سەعات و ڕۆژی مانگرتنەکەیان بە تەواوی لە یاد مابێت، بە تایبەتی بەڕێز ڕەحمان غەریب کە خۆی یەکێک بووە لە مانگرەکان و بەردەوام کاری ڕۆژنامەگەریش دەکات. هیوادارم ئەگەر لە نووسینەوەی ڕۆژی دەستپێکردنی مانگرتنەکەیاندا هەڵەمکردووە بۆم ڕاست بکەنەوە.


ئاژانسى ئانادۆڵو بۆ يەكەم جار وێنەى بەرهەمهێنانى درۆنى كاميكازە دەگرێت\nكۆمپانياى ئەندازيارى و بازرگانى تەكنەلۆجياى بەرگریی توركى (STM) كە "درۆنى كاميكازە" بۆ هێزە ئەمنييەكان دروستدەكات، كارەكانيان بەردەوامە بۆ دروستكردن و هەناردەكردنى بەرهەمى پێشكەوتوتر بەردەوامە.\nGöksel Yıldırım | 25.06.2020\nكۆمپانياى ئەندازيارى و بازرگانى تەكنەلۆجياى بەرگریی توركى (STM) كە "درۆنى كاميكازە" بۆ هێزە ئەمنييەكان دروستدەكات، كارەكانيان بۆ دروستكردن و هەناردەكردنى بەرهەمى پێشكەوتوتر بەردەوامە.\nSTM، بۆ يەكەم جار دەرگاى كۆمەڵگەى دروستكردنى فڕۆكەى بێفڕۆكەوان كە لاى راى گشتى بە "درۆنى كاميكازە" ناسراوە بۆ ئاژانسى ئانادۆڵو كردەوە.\n- بنكەى بەرهەمهێنانى درۆنەكانى كاميكازە\nتيمەکانی ئەندازیاریی كە لە كۆمەڵگەكەدا كار دەكەن، بە بەردەوامى كارەكانيان لەسەر سیستەمەكانى تەكتيك و ئۆتۆنۆم ئەنجامدەدەن.\nلەم چوارچێوەيەدا ئەم كۆمەڵگەيە كار لەسەر بەرهەمەكانى كۆمپانياكە "درۆنە ئۆتۆنۆمەكان" تۆگان، ئالپاگو و كارگو دەكات و بووەتە ژێرخانى درووستكردنى بەرهەمى بەردەوام.\nلە دامەزراوەكەدا رێكارى زياتر بۆ پاراستنى تەندروستى كارمەندان گراوەتەبەر بۆ بەرەنگاربوونەوەى پەتاى ڤايرۆسى كۆرۆنا، كارەكان بە چڕى بەردەوامە بۆ پێراگەياندنى ئەو راسپاردەيەى كە سوپاى توركيا داواى كردووە لە فڕۆكەى بێفڕۆكەوانى جۆرى كارگو ئۆتۆنۆم.\nتاقيكردنەوەكان لەسەر سەرجەم ئەو كارگويانەى كە دەدرێتە سوپاى توركيا بە شێوەيەكى ستاندارت لەگەڵ جۆرێتى ئەنجامدەدرێت. لەگەڵ ئەمەشدا ئەو بەرهەمانەى كە دەگەڕێندرێتەوە و ئەو قازانجانەى كە لە ماوەى بەرهەمهێناندا بەدەستدەهێندرێت بۆ بەرهەمهێنانى فڕۆكەى بێفڕۆكەوانى جۆرى كارگو كاريگەرتر بەكاردەهێندرێت.\n- رادەستكردنى كارگوى نوێ لە رێگەدايە\nكۆمپانياى ئەندازيارى و بازرگانى تەكنەلۆجياى بەرگریی توركى (STM)، كە راسپاردەى زياتر لە ٥٠٠ كارگوى وەرگرتووە بۆ بەكارهێنان لەلايەن هێزە ئەمنييەكانەوە، ئەمانە بە شێوەى بەش بەش رادەستدەكرێن. كۆمپانياكە لە كاتێكى نزيكدا كارگوى نوێ رادەستدەكەن.\nنزيكە ساڵێكە سوپاى توركيا كارگو بەكار دەهێنێت. بەكارهێنانى كارگو لە گۆڕەپاندا سوودى هەبووە بۆ پەرەپێدان و زياتر كاريگەرى. بەم شێوەيە ئامرازێك بەدەست دەهێنرێت كە بەسەركەوتوويى لە دۆخى جياواز و لە ئەركى جياوازدا كاردەكات. كارگو، كە بەشێكى گەورەى داواكارييەكانى سوپاى توركيا دابيندەكات ئامانجيان ئەوەيە لە داهاتوودا بيگەێننە ئاستێكى بێوێنە.\n- پۆلى كارگو لە نێوان ساڵێك بۆ ساڵ و نيوێك ئامادە دەبێت بۆ ئۆپەراسيۆن\nپۆلى كارگو، كە خاوەنى توانايەكى يەكجار بەهێزى بينينى هەيە دەتوانێت بەتەنها ئەرك بەجێبگەێنێت، يەكەم بەكارهێنان بەشێوەى پۆل ساڵی پار ئەنجامدرا. لە ئەنجامى كارەكان توانرا زياتر لە ٢٠ كارگو بە شێوەى پۆل لەيەك كاتدا ئەرك بەجێبگەێنن.\nپاش بە ئەنجام گەيشتنى ئەم پرۆژەيە لە ماوەى ساڵێك بۆ ساڵ و نيوێك دەتوانرێت رادەستى سوپاى توركيا بكرێت.\n- دەتوانرێت كارگو لە پلاتفۆرمى جياوازدا بگونجێندرێت\nكار لەسەر گونجاندنى كارگوكان لەسەر پلاتفۆرمى جياوازدا بەردەوامە.\nكارگو، كە تاكو ئێستا لەلايەن سوپاى توركيا و يەكەكانى جەندەرمە بەكاردەهێندرێت، لە داهاتوودا لە دەريا و پلاتفۆرمى جياوازدا بەكاردەهێندرێت.\nهەروەها كارەكان بۆ گونجاندنى كارگو لەگەڵ ئۆتۆمبێلى زرێپۆش و ئۆتۆنۆمى سیستەمى وشكانى بەردەوامە.\n- كاتێكى كەم ماوە بۆ بەدەستهێنانى سەركەوتن لە هەناردەكردن\nلە پاش بەكارهێنانى كارگو لەلايەن سوپاى توركياوە، بە تايبەتى لە بوارى نێودەوڵەتى ويستێكى زۆرى لەسەرە.\nبۆ هەناردەكردنى درۆنی كاميكازە كارگو، گوتوێژەكان لەگەڵ سێ وڵات بەردەوامە. گفتوگۆكان لەگەڵ وڵاتە دۆستەكانى توركيا لەسەر ئاستى باڵادا بەشێوەيەكى باش بەڕێوەچووە. كۆمپانياى ئەندازيارى و بازرگانى تەكنەلۆجياى بەرگریی توركى، گوتوێژەكان لە بارەى هەناردەكردنى كارگو لە ماوەيەكى نزيكدا تەواودەكرێت و خۆى ئامادە دەكات بۆ واژۆكردنى يەكەم سەركەوتنى هەنارەكردنى سسیتەمى ئۆتۆنۆم.\nدرۆنى كاميكازە كارگو


دکتۆر سەردار عەزیز : نا بۆ بە عەرەبکردنی سلێمانی . – WTARIKURD\nکردنەوەی دەرگای نیشتەجێبونی هەمیشەیی ، بێسنوری عەرەب ، لە سلێمانی ، بڕیارێکی ترسناکە بۆ سەر ئاسایشی نەتەوەیی و نیشتمانی و کەلتوری ئێمە وەک کورد . له ئەنجامدا بڕیارێکە دژ بە بونی ئێمە وەک خەڵکێکی خاوەن تایبەتمەندی .\nئایا عەرەب کێن ؟\nکاتێک داعش هات بۆ شەنگال ، پێش ئەوە عەرەب و ئێزیدی پێکەوە دەژیان ، بە زۆری له میانەی پرۆسەی تەعریبدا . بەڵام دەک دیفاکتۆ بوبون بە دراوسێ . وەک ئێزیدیەکان خۆیان دەیگێڕنەوە ، یەکێک له لایەنە ئێجار ئازاراویەکانی ئەوەی بەسەریان هات لە سەر دەستی دەعش ئەوەبو که چۆن ئەو دراوسێ عەرەبانە یەکەم کەس بون دەستیان کرد بە لاقەکردنی کچ و ژنەکانیا ، بە بردنی ماڵەکانیان .\nئەو روداوە ، زۆر شتمان پێدەڵێت که پێویستە وانەی لێوەربگرین :\nیەکەم – عەرەب ئەو نەتەوەیەیە که بە زەبر و بە دڕندەیی هاتوەتە ئەم ناوچەیە ، ئەم کەلتورەی لێنابڕیت بۆ هەمیشە .\nدوەم – عەرەب هەرگیز جێگای باوەر پێکردن نین ، هەرکاتێک دەرفەتیان هەبو دڕندەیی و بەربەریەتی خۆیام پیادە دەکەن . ئەمە بەشێکە له سروشتی ئەو گەلە .\nسێیەم – عەرەب هەمیشە وەک جمgە لە گەڵ ئیسلامدا . هەمو موسوڵمانێک تا ئاستێ عەرەبە ، تا ئاینەکەت پتەوتربێت زیاتر عەرەبی . مێژوی ئەم ناوچەیە بریتیە لە مێژوی سڕینەوەی کەلتور و زمانی گەلانی ناوچەکە له رێگای دوانەی عەرەب و ئیسلامەوە .\nچوار – هەر لە پاریسەوە هەتا ستۆکهۆڵم له یەک تاکە وڵاتی ئەوروپی نابینێت عەرب ئینتگرەیشنی کردبێت ، یانی کەلتوری ئەوای وەرگرتبێت و بوبێتە بونەوەرێکی شارستانی . لە ڕاستیدا لێکۆڵێنەوەکان دەریدەخەن زۆربەی ئەو لێکۆڵینەوانەی کە بەهانە دەهێننەوە بۆ تیرۆر لە ئەوروپا گوایە دەرئەنجامی جیاکاریە ، بێبنەمان . زۆربەی زۆری ئەوانەی دەبنە تیرۆریست لە ئەوروپا بە هەموشێوەیەک سودمەندبون له خزمەتگوزاریەکانی وڵاتانی ئەوروپی . له ناو مەغریبی و جەزائیریەکاندا کە زۆربەی زۆریان کاری سەرەکیان دزی و موخەدەرات فرۆشتنە ، ئەوروپیەکان بە گاور ناودەبەن .\nپێنج – عەرەبی موسوڵمان خۆی بە باڵاتر دادەنێت له هەموکەس لە دونیا ، تەنها خۆی بە موسوڵمانی ڕاستەقینە دەزانێت ، ئەوانیتر شعوبین . خۆی بە بەهەشتی دەزانێت و ئەوانی تر بە دۆزەخی ، خۆی بە قسەکەری زمانی خوا دەزانێت و ئەوانی تر زمانی شەیتان . وەها بیردەکاتەوە کە هەمو دونیا موئامەرەی لێدەکات و هەرچی زانستی مرۆڤایەتی هەیە لە ئەوەوە دزراوە . ئەم نەخۆشیانە وەها لەم بونەوەرە دەکەن که ببێتە دڕندە.\nشەش – 99% عەرەب له هەمو چین و توێژەکان کورد بە مرۆڤ له قەڵەم نادەن . دو ساڵ لەمەوپێش لە گەڵ نۆزدە عەرەبدا بوم لە ستۆکهۆڵم هەر هەمویان دژ بو کوردبون .\nبە هاتنی لێشاوی عەرەب بۆ سلێمانی جۆری ژیان و کەلتور و خەسڵەتەکانی ئەو شارە بۆ هەمیشە دەگۆڕیت . گەر سلێمانی پڕ بێت له نیقاب ، ئیتر ناوێرێت ڕوی تێبکەیت . نیقاب که مانای کۆیلەیەتی . مانای ئەوەی :\nئەی موڵکی خۆم لە دوامەوە وەرە کەس بۆی نیە بتبینێت . چونکە تۆ تەنها موڵکی خۆمی . ئەم کەلتور کۆیلەگەریە ، دژە شارستانیە ، مەترسیە له سەر بونی ئێمە .\nبەهانەی هاتنی ئەمانە ئەوەیە , کە دەبنە هۆی بوژانەوەی ئابوری . ئەم بوژانەوەیە ئەگەر روبدات کورتخایەن دەبێت و سودی تەنها بۆ کەمینەیەکی مشەخۆرە . بەڵام زیانەکانی بۆ هەموان و درێژخایەن و هەتاهەتایین . شار تەنها بریتی نیە له کردەی ئابوری ، بەڵکو لەوە زۆر گرنگتر ئاسایشە ، جۆری ژیانە ، کەلتورە .\nئەم بڕیارەی پارێزگاری سلێمانی بڕیارێکی نابەجێ و سەقەت و دژە کوردە . دەبێت دەست بەجێ ڕابگیرێت .\nوەک لە ڕابوردودا ئاماژەمان پێدا ئێستا جەنگی دانیشتوان له عێراقدا بەڕێوەدەچێت . ئەم جەنگە پرۆسەیەکی پاکتاوی رەگەزیە بۆ گۆڕینی جوگرافیای خەڵكەکان بۆ دروستکردنی عێراقێکی نوێ له روی دیموگرافیەوە ، کە ببێتە بنەما بۆ شوناسێکی نوێ و جیوپۆلەتیکێکی نوێ . بەڵام ئەم رەهەندە ئاڵۆز و دور مەودایانە قورسن بۆ ئەوەی جەنابی پارێزگاری درکیان پێبکات .


بەڤیدیۆ.. بەختیار ساڵح و میران عەلی بەیەکەوە دەردەکەون\nتوانا شێخانی 17/05/2017 - 09:47 بڵاوکراوەتەوە لە میوزیك\nبەختیار ساڵح، گۆرانیبێژی کورد، میوزیک بۆ میران عەلی، گۆرانیبێژی گەنجی کورد دەژەنێت.\nبەختیار ساڵح لە گرتەیەکی ڤیدیۆییدا کە درەنگانی شەوی ڕابردوو 16/5/2017، لە تۆڕی کۆمەڵایەتییەکانی (فەیسبووک، ئینستاگرام) بڵاو کراوەتەوە، ئامێری میوزیکی ئۆرگ بۆ میران عەلی دەژەنێت و پاشانیش گۆرانییەکەی لەگەڵدا تەواو دەکات.\nبەپێی زانیارییەکان، بڵاوکردنەوەی ئەو گۆرانییە لە کاتی پڕۆڤەکردندا بووە بۆ یەکێک لە ئاھەنگەکان، میران، لە ھەژماری تایبەتیی خۆی، لە تۆڕی کۆمەڵایەتیی (ئینستاگرام)دا گرتە ڤیدیۆیەکەی بڵاو کردووەتەوە و نوسییویەتی: "لەگەڵ بەختیار ساڵح، کە ھەمیشە جێگای شانازییە بۆ ھەموو کورد".\nبەخیتار ساڵح، ماوەیەکە بە یەکجاری گەڕاوەتەوە ھەرێمی کوردستان و لە شاری سلێمانیدا دەژی، زیاتر بە گۆرانیی شاد (ھەڵپەڕکێ) ناوبانگی ھونەری پەیدا کردووە، لە سەرەتای ساڵانی 2000 دەستی بە کاری ھونەری کردووە.\nكاروان نه‌ی كلیپێكی نوێ بڵاو ده‌كاته‌وه\nبه‌وێنه.. لانه زه‌نگه‌نه جیاواز ده‌رده‌كه‌وێته‌وه


جیاوازیی نێوان پێداچوونەوەکانی «تورکمان» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «تورکمان»\nوەک پێداچوونەوەی ١٠:٣٣، ١١ی شوباتی ٢٠١٣\n٨٨٦ بایت سڕایەوە ، ٨ years ago\nوەک پێداچوونەوەی ٠٨:٥٣، ١١ی شوباتی ٢٠١٣ (دەستکاری)\n(− پۆل:نه‌ته‌وه (خێراپۆل))\nوەک پێداچوونەوەی ١٠:٣٣، ١١ی شوباتی ٢٠١٣ (دەستکاری) (پووچەڵکردنەوە)\n[[پەڕگە:Turkman girl in national dress.jpg|230px|وێنۆک|چەپ|کچێکی تورکمەن لە جلی تورکمەنیدا]]\nتوركمان ، توركمه‌ن نه‌ته‌وه‌يه‌كن له ره‌چه‌ڵه‌كى هۆزه‌كانى [[ئۆغوز]] كه له 24 تيره پێكده‌هات و  سه‌ر به ره‌گه‌زى ئه‌لتايي توركن، زێدى دێرينيان ناوه‌ڕاستى ئاسيايه و له بنه‌ڕه‌تدا بيابانشين وكۆچه‌رى شوانكاره بوون. په‌يدابوونى توركمان پاش سه‌رهه‌ڵدانى ده‌سه‌ڵاتى خانه‌دانى سه‌لجووق بوو له خوراسان. ئۆغوزه‌كان ئه‌وسا زۆربه‌يان هه‌ر له سه‌ر ئاينى [[بتپه‌رست|شامان]]ى بوون كه ئاينێكى تايبه‌ته به هۆزه‌كانى بيابانه سارده‌كانى [[ئاسیای ناوەڕاست|ئاسيا]] و تيبت و [[چین|چين]].\n'''تورکمان''' یان '''تورکمەن''' نەتەوەیەکن لە رەچەڵەکی ھۆزەکانی [[ئۆغوز]] کە لە ٢٤ تیرە پێکدەھات و  سەر بە ڕەگەزی ئەلتایی تورکن، زێدی دێرینیان ناوەڕاستی ئاسیایە و لە بنەڕەتدا بیابانشین و کۆچەری شوانکارە بوون. پەیدابوونی تورکمان پاش سەرھەڵدانی دەسەڵاتی [[سەلجوقییەکان|خانەدانی سەلجووقی]] بوو لە [[خوراسان]]. ئۆغوزەکان ئەوسا زۆربەیان ھەر لە سەر ئاینی [[بتپەرست|شامان]]ی بوون کە ئاینێکی تایبەتە بە ھۆزەکانی بیابانە ساردەکانی [[ئاسیای ناوەڕاست|ئاسیا]] و تیبت و [[چین|چین]].\nبه بڵاوبوونه‌وى ده‌سه‌ڵاتى سه‌لجووقه‌كان له ناو سنووره‌كانى ژێر ده‌سه‌لاتى خه‌لافه‌تى عه‌بباسى كه به‌غدا پايته‌ختى بوو، هۆزه ئۆغوزه‌كانيش له پانتاييه‌كى فره‌وانتر بڵاوبوونه‌وه چونكه زۆرينه‌ى له‌شكرى سه‌لجووقه‌كان هه‌ر له سه‌ربازوشه‌ڕكه‌رى ئۆغوز پێكده‌هات. به تێكه‌ڵبوونيان به ژينگه‌ى مووسڵمانان زۆر له‌م هۆزه ئۆغوزانه له سه‌ر ده‌ستى سولتانه‌كانى توركى سه‌لجووقى بوون به موسڵمان.\nبە بڵاوبوونەوی دەسەڵاتی سەلجووقەکان لە ناو سنوورەکانی ژێر دەسەلاتی [[خەلافەتی عەبباسی]] کە [[بەغدا]] پایتەختی بوو، ھۆزە ئۆغوزەکانیش لە پانتاییەکی فرەوانتر بڵاو بوونەوە چونکە زۆرینەی لەشکری سەلجووقەکان ھەر لە سەرباز و شەڕکەری ئۆغوز پێکدەھات. بە تێکەڵبوونیان بە ژینگەی [[موسڵمان|موسڵمانان]] زۆر لەم ھۆزە ئۆغوزانە لە سەر دەستی سوڵتانەکانی تورکی سەلجووقی بوون بە موسڵمان.\n==بنچينه‌ى ناوى توركمان==\nمه‌زه‌نده ده‌كرێت كه ناوه‌كه له لێكدراوى دوو وشه‌ى فارسى هاتبێ (تورك مانه‌ند)كه به واتاى (هاوشێوه‌ى تورك)دێت، چونكه زمان و به‌رگارى ئۆغوزه‌كان هه‌ر هه‌مان زمان و شێوه‌ى توركانى سه‌مه‌رقه‌ند و بوخارا بوو. بۆ جياكردنه‌وه‌ى ئۆغوزه موسڵمانه‌كان به توركمان ناسران. له كتێبى الانساب كه دانه‌ره‌كه‌ى ناوى (ئيمام ابى السعد السمعاني)يه‌و له باكوورى خوراسان دا ژياوه وساڵى 1166 زاينى مردووه ، له دوو توێى په‌رتووكه‌كه‌يدا به هه‌زاره‌ها نازناوى باوى ئه‌وساى خوراسان و توركستانى باس كردووه به‌ڵام نازناوى توركمانى تێدا نيه وه‌ك چۆن نازناوى (كوردستانى)يشى تێدا نيه چونكه ناوى كوردستانيش له دوايين رۆژگارى سه‌لجووقه‌كان په‌يدا بووه. هه‌ر خۆى ناوبژيوان بووه له كێشه‌يه‌ك له نێوان خه‌ڵكى شارێكى ئه‌وساى خوراسان و تيره‌يه‌كى ئۆغوز<ref>كتێبى (الانساب) دانانى الامام ابي سعد ابوبكر التميمي السمعاني (1166مردووه) به‌شى 3 لاپه‌ڕه 43، چاپى قاهيره، 1980</ref> . خوراسانيش ئه‌وسا هه‌رێمێكى به‌ربڵاوتر بوو له ئێستاو گشت شاره‌كانى رۆژهه‌ڵاتى ئێران و ئه‌فغانستان و ولاتى سه‌مه‌ر‌قه‌ند و بوخاراى ده‌گرته‌وه.\nله دواى په‌يدابوونى مه‌غۆل رۆلى سه‌لجووقه‌كان نه‌ماو ، توركمانه‌كان بوون به هاريكارو جێگره‌وه‌ى سولتانه‌كانيان له به‌غداو ته‌ورێز و كوردستان و له ئه‌نادۆڵ. دوو ده‌وڵه‌تى (قه‌ره‌قويونلو) مه‌ڕى ره‌ش و (ئاق ويونلو)مه‌ڕى سپى پێكهێنا كه به ده‌ستى صه‌فه‌ويه شيعه‌كان له ناوبران. له ئاسياى بچووك رۆڵى گرينگيان هه‌بووه له بنياتنانى ده‌وڵه‌تى عوسمانى كه بابه‌گه‌وره‌يان له تۆره‌مه‌ى تيره‌يه‌كى توركمانه‌كانه به ناوى عوسمانجيق. ئه‌تابه‌گانى زه‌نگى له حه‌له‌ب و ديمه‌شق له‌شكره‌كانيان هه‌ر له توركمان پێك ده‌هات كه شاره‌زابوون له ئه‌سپسوارى و تيرهاوێژى شايسته بوون و له شه‌رى دژ به خاچ هه‌ڵگران به‌شێكى گرينگى له‌شكرى صه‌لاحه‌ديينى ئه‌يووبى يان پێك ده‌هێنا. و دواتر له ده‌وڵه‌تى مه‌ماليك له ميسر ۆڵى گرينگيان هه‌بووه.\nبێجگه له كۆمارى توركمه‌نستان كه له سه‌ر به‌شێكى زێدى جارانيان دامه‌زراوه، به‌شێكى گرينگى خوراسان و ساوه توركمانن. هه‌روه‌ها هۆزه گه‌وره‌كانى ئازه‌ربێجان (شاهسوونى) و ئه‌سفه‌هان (قه‌شقايي) و به‌يات و ئه‌فشار هه‌ر له‌سه‌ر داب و نه‌ريتى جارانيانن. له عيڕاق توركمانه‌كان له رۆژهه‌ڵاتى به‌غداو باكوورى مووسڵ ده‌ژين له كوردستانيش له كه‌ركووك و هه‌ولێرو خانه‌فين و كفرى و مه‌نده‌لى توركمان هه‌ن. له سووريا زۆربه‌ى توركمانه‌كان له سه‌رووى حه‌له‌ب و شارى سرووج دا ده‌ژين. هۆزى يوروكى توركمانى ئه‌نادۆڵ له ناو خاكرى توركياى ئێستا هه‌ر به ته‌رزى كۆچه‌رى ده‌ژين.\n==توركمان و كورد==\nله دوايي په‌يداببونى سه‌لجووقيه‌كان له خوراسان و په‌ره‌سه‌ندنى ده‌سه‌ڵاتيان به‌سه‌ر خه‌لافه‌تى عه‌بباسى له به‌غداو و وه‌ده‌رنانى ده‌يله‌مه شيعه‌مه‌زه‌به‌كان. كورد بۆ يه‌ك جار رووبه‌رووى هيزێكى خێله‌كى بووه‌وه كه تواناى شه‌ڕكردنى بێ وچان بوو. له يه‌كه‌م شه‌ڕى كورد له‌گه‌ڵ ئۆغوزه توركمانه‌كان له ده‌ورى شارى مه‌راغه‌ى ئازه‌ربێجان بوو. خاكى ئازه‌ربێجان كه ساردو پڕ پاوانه ببووه جێگه‌ى ته‌ماحى ئه‌و هۆزه ئۆغوزانه‌ى له ولاتى خۆيان له ترسى فه‌رمانى توركه سه‌لجووقوكان رايانكرد بوو. شه‌ڕى مه‌راغه ساڵى 1029ز روويدا و ره‌وه‌ندانى هه‌دبانى به توندى به‌رگريان له شاره‌كه‌يان كرد و هێرشى ئۆغوزه‌كانيان تێكشكاند. به‌لام ئۆغوزه‌كان ناچار په‌لاماره‌كانيان درێژه پێ بده‌ن و ئه‌وجاره هێرشيان كرده سه‌ر ئاواييه‌كانى هه‌كارى. له ديوى مووسڵ و ماردينيش هێرشيان كرده سه‌ر ئاواييه كورده‌كان و ويستيان پێگه‌يه‌ك بدۆزنه‌وه بۆ له‌وه‌ڕاندنى مالاته‌كانيان كه بيايانى مووسڵ و جزيره گه‌رم بوو بۆيان.\nركابه‌رى كورد و توركمان له‌وساوه درێژه‌ى هه‌بووه. ته‌نانه‌ت له ناو له‌شكرى سه‌لاح الدينيدشدا جۆرێك له ركابه‌رى و تيره‌گه‌رى هه‌بووه. زاواى صلاح الدين له توركمانه‌كان و فه‌رمادارى سه‌ر به سه‌لجووقيه‌كان بوو كه ئه‌تابه‌گى هه‌ولێرى پێ سپێررابوو\n==بنچینەی ناوی تورکمان==\nمەزەندە دەکرێت کە ناوەکە لە لێکدراوی دوو وشەی فارسی ھاتبێ (تورک مانەند)کە بە واتای (ھاوشێوەی تورک)دێت، چونکە زمان و بەرگاری ئۆغوزەکان ھەر ھەمان زمان و شێوەی تورکانی [[سەمەرقەند]] و [[بوخارا]] بوو. بۆ جیاکردنەوەی ئۆغوزە موسڵمانەکان بە تورکمان ناسران. لە کتێبی ئەلئەساب (بە [[عەرەبی]]: الانساب) کە دانەرەکەی ناوی (ئیمام ابی السعد السمعانی)یە و لە باکووری خوراسان دا ژیاوە و ساڵی ١١٦٦ زایینی مردووە، لە دوو توێی پەرتووکەکەیدا بە ھەزارەھا نازناوی باوی ئەوسای خوراسان و تورکستانی باس کردووە بەڵام نازناوی تورکمانی تێدا نیە وەک چۆن نازناوی (کوردستانی)یشی تێدا نیە چونکە ناوی کوردستانیش لە دوایین رۆژگاری سەلجووقەکان پەیدا بووە. ھەر خۆی ناوبژیوان بووە لە کێشەیەک لە نێوان خەڵکی شارێکی ئەوسای خوراسان و تیرەیەکی ئۆغوز<ref>کتێبی (الانساب) دانانی الامام ابی سعد ابوبکر التمیمی السمعانی (١١٦٦مردووە) بەشی ٣ لاپەڕە ٤٣، چاپی قاھیرە، ١٩٨٠</ref> . خوراسانیش ئەوسا ھەرێمێکی بەربڵاوتر بوو لە ئێستاو گشت شارەکانی رۆژھەڵاتی [[ئێران]] و [[ئەفغانستان]] و وڵاتی سەمەر‌قەند و بوخارای دەگرتەوە.\nلە دوای پەیدابوونی مەغۆل رۆلی سەلجووقەکان نەماو، تورکمانەکان بوون بە ھاریکارو جێگرەوەی سوڵتانەکانیان لە [[بەغدا]]، [[تەورێز]]، [[کوردستان]] و [[ئەنادۆڵ]]. دوو دەوڵەتی قەرەقوویونلوو و ئاق قوویونلوو پێکھێنا کە بە دەستی یەکەویە [[شیعە]]کان لە ناوبران. لە [[ئاسیای بچووک]] رۆڵی گرینگیان ھەبووە لە بنیاتنانی [[دەوڵەتی عوسمانی]] کە بابەگەورەیان لە تۆرەمەی تیرەیەکی تورکمانەکانە بە ناوی عوسمانجیق. ئەتابەگانی زەنگی لە [[حەلەب]] و [[دیمەشق]] لەشکرەکانیان ھەر لە تورکمان پێک دەھات کە شارەزابوون لە ئەسپسواری و تیرھاوێژی شایستە بوون و لە شەری دژ بە خاچ ھەڵگران بەشێکی گرینگی لەشکری [[سەلاحەدینی ئەییووبی]] یان پێک دەھێنا. و دواتر لە [[مەمالیکەکان|دەوڵەتی مەمالیک]] لە [[میسر]] ڕۆڵی گرینگیان ھەبووە.\nبێجگە لە کۆماری [[تورکمانستان]] کە لە سەر بەشێکی زێدی جارانیان دامەزراوە، بەشێکی گرینگی خوراسان و ساوە تورکمانن. ھەروەھا ھۆزە گەورەکانی [[ئازەربایجان]] (شاھسەوەنی) و [[ئەسفەھان]] (قەشقایی) و بەیات و ئەفشار ھەر لەسەر داب و نەریتی جارانیانن. لە عێراق تورکمانەکان لە رۆژھەڵاتی بەغدا و باکووری [[مووسڵ]] دەژین. لە کوردستانیش لە [[کەرکووک]]، [[ھەولێر]]، [[خانەقین]]، [[کفری]] و [[مەندەلی]] تورکمانن. لە [[سووریا]] زۆربەی تورکمانەکان لە باکووری حەلەب و شاری سرووج دا دەژین. ھۆزی یوروکی تورکمانی ئەنادۆڵ لە ناو خاکی [[تورکیا]]ی ئێستا ھەر بە تەرزی کۆچەری دەژین.\n==تورکمان و کورد==\nلە دوایی پەیداببونی سەلجووقیەکان لە خوراسان و پەرەسەندنی دەسەڵاتیان بەسەر خەلافەتی عەبباسی لە بەغدا و وەدەرنانی دەیلەمە شیعەمەزەبەکان. [[کورد]] بۆ یەک جار ڕووبەڕووی ھیزێکی خێلەکی بووەوە کە توانای شەڕکردنی بێ وچان بوو. لە یەکەم شەڕی کورد لەگەڵ ئۆغوزە تورکمانەکان لە دەوری شاری مەراغەی ئازەربێجان بوو. خاکی ئازەربێجان کە سارد و پڕ پاوانە ببووە جێگەی تەماحی ئەو ھۆزە ئۆغوزانەی لە ولاتی خۆیان لە ترسی فەرمانی تورکە سەلجووقوکان ڕایانکرد بوو. شەڕی مەراغە ساڵی ١٠٢٩ زایینی ڕوویدا و ڕەوەندانی ھەدبانی بە توندی بەرگریان لە شارەکەیان کرد و ھێرشی ئۆغوزەکانیان تێکشکاند. بەلام ئۆغوزەکان ناچار پەلامارەکانیان درێژە پێ بدەن و ئەوجارە ھێرشیان کردە سەر ئاواییەکانی ھەکاری. لە دیوی مووسڵ و ماردینیش ھێرشیان کردە سەر ئاواییە کوردەکان و ویستیان پێگەیەک بدۆزنەوە بۆ لەوەڕاندنی مالاتەکانیان کە بیایانی مووسڵ و جزیرە گەرم بوو بۆیان.\nرکابەری کورد و تورکمان لەوساوە درێژەی ھەبووە. تەنانەت لە ناو لەشکری [[سەلاحەدینی ئەییووبی|سەلاحەدینی ئەییووبیشدا]] جۆرێک لە رکابەری و تیرەگەری ھەبووە. زاوای سەلاحەدین لە تورکمانەکان و فەرمانداری سەر بە سەلجووقیەکان بوو، کە ئەتابەگی ھەولێری پێ سپێررابوو.\nوەرگیراو لە «https://ckb.wikipedia.org/wiki/تایبەت:MobileDiff/196283»


:: PM:09:04:04/12/2019 \nخەیار سەوزەیە یان میوە؟ هێشتا هەندێك لە پسپۆڕانی كشتوكاڵی بەشوێن وەڵامی ئەو پرسیارەدا دەگەڕێن، بەڵام هەموو كەس ئەوە باش دەزانن كە خەیار پێكهاتەیەكی سەرەكیی زەڵاتەیە، ئەی ئایا چەند كەس دەزانێ سوودی چییە؟\nتوێژەرانی بواری تەندروستی و خۆراك، ئاماژە بەوە دەكەن ئەگەرچی زۆربەی هەرە زۆری خەیار لە ئاو پێك هاتووە، بەڵام پڕییەتی لە مادەی خۆراكی گرنگ و سەرچاوەیەكی باشە بۆ ڤیتامین A، C، ترشی فۆلیك یان ڤیتامین B9.\nخواردنی خەیار زۆر بەسوودە بۆ پاراستنی سافی پێست\nتوێكڵە سەوزەكەی خەیار رێژەیەكی بەرز لە ریشاڵی رووەكی لەخۆ دەگرێت لەگەڵ چەند كانزایەكی وەك مەگنسیۆم، پۆتاسیۆم، مۆلبیدینیۆم، سیلیكۆن.\nكانزای سیلیكۆن بە بڕی كەم بۆ لەش پێویستە، بەڵام گرنگی زۆری هەیە بۆ شانە بەستەرەكان كە لەشی مرۆڤ بە یەكەوە دەبەستنەوە.\nخواردنی خەیار زۆر بەسوودە بۆ پاراستنی سافی پێست و پاراستنی لە گەلێك نەخۆشی بەتایبەتی ئاوسانی پێستی بەری چاوەكان و خۆربردن.\nخەیار، ڤیتامین C و ترشی كافائیك لەخۆ دەگرێت كە كاریگەرییان هەیە دژی خڕبوونەوەی ئاو لە لەشدا، بۆیە خەیار راستەوخۆ دەخرێتە سەر پێست بۆ سووككردنی نیشانەكانی هەوكردن و سووتانی پێست و بۆ سووككردنی ئاوسانی دەوری چاوەكان.


هه‌په‌گه به‌رپرسیارێتى چالاکییه‌که‌ى زاخۆى له ئه‌ستۆ گرت - RojNews\nهه‌په‌گه به‌رپرسیارێتى چالاکییه‌که‌ى زاخۆى له ئه‌ستۆ گرت\nهێزه‌کانى پاراستنى گه‌ل- هه‌په‌گه به‌رپرسیارێتى ئه‌نجامدانى چالاکییەکه‌ى زاخۆى پارێزگاى دهۆکى گرته ئه‌ستۆ و ڕایگه‌یاند، له‌و هێرشه‌که‌دا ٢٢ سه‌ربازى تورک کوژراون.\nئێواره‌ى ئه‌مڕۆ له ڕاگه‌یه‌ندراوێکدا هێزه‌کانى پاراستنى گه‌ل – هه‌په‌گه، به‌رپرسیارێتى ئه‌و چالاکییەى گرته ئه‌ستۆ، که دوێنێ له سنورى زاخۆ له بادینان دژى بنکه‌یه‌کى سه‌ربازیی سوپاى تورک ئه‌نجامدرا.\nهه‌په‌گه ئاماژه‌ى بۆ ئه‌وه کردوه: ڕۆژى ١٣ى شوبات هێزه‌کانى گه‌ریلا له دژى باره‌گایه‌کى سه‌ربازیی سوپاى تورک له گردى بیێ له نزیک شاره‌دێى به‌گۆڤا سه‌ربه شارۆچکه‌ى زاخۆ له پارێزگاى دهۆک، چالاکییه‌کى فراوانیان ئه‌نجامدا.\nبه‌پێى ڕاگه‌یه‌ندراوه‌که، هێزه‌کانى گه‌ریلا له هه‌شت لاوه هێرشیان کردوه‌ته سه‌ر باره‌گاکه و دوو تانک و زرێپۆشێکیان تێکشکاندووه و ئاگر له به‌شێکى زۆرى باره‌گاکه که‌وتووه‌ته‌وه.\nهه‌په‌گه باسى له‌وه‌ش کردوه: "به‌پێى زانیاریه‌کان، که به ده‌ستى ئێمه گه‌یشتوه له‌و چالاکیه‌دا ٢٢ سه‌ربازى سوپاى تورک کوژراون و زیاتر له ١٠ سه‌ربازیش بریندار بوون".\nهه‌روه‌ها هه‌په‌گه ئه‌وه‌شى خستوه‌ته‌ڕوو، که دواى چالاکى گه‌ریلاکان، سوپاى تورک ده‌ستى کردوه به بۆردوومانى ناوچه‌که.\nهه‌په‌گه ده‌ڵێت: ڕۆژى ١٢ى و ١٣ و ١٤ى ئه‌م مانگه فڕۆکه‌کانى سوپاى تورک بۆردوومانى هه‌رێمه‌کانى پاراستنى مه‌دیایان کرد.